ΓΙΑΝΝΗΣ ΕΥΣΤΑΘΙΑΔΗΣ- ΕΚΑΤΟ\n(Στην πρώτη φωτογραφία η ιδιόχειρη αφιέρωση του συγγραφέα στο βιβλίο Εκατό. Στην δεύτερη, ο συγγραφέας μαζί με τον Γιώργο Χουλιάρα).\nΟ Δημήτρης Καλοκύρης σαν εμψυχωτής ρίχνει το σύνθημα. "Βγαίνεις" του λέει και εκτείθεσαι μπροστά στο κοινό που ήρθε για να παρακολουθήσει τη συζήτηση για το βιβλίο "Εκατό". Ο Γιάννης Ευσταθιάδης-γι' αυτόν ο λόγος- ανήκει σε εκείνους τους ανθρώπους που αγωνίζεται μέσα από τα βιβλία και τις ραδιοφωνικές εκπομπές να προσφέρει παιδεία στον κόσμο. Στην 11η διεθνή έκθεση βιβλίου μιλάει για το καινούριο του βιβλίο "Εκατό". Το βιβλίο περιέχει 99 κείμενα που γράφονται σε 5, 5 μήνες. Ηθικός αυτουργός υπήρξε ο Γιώργος Κορδομενίδης που του είχε ζητήσει ένα κείμενο που να περιέχει "κάποια αναφορά του αριθμού εκατό" προκειμένου αυτό να ενταχθεί στο εκατοστό και πανηγυρικό τεύχος του περιοδικού Εντευκτήριο. Ο Γιάννης Ευσταθιάδης ενθουσιάζεται και γοητεύεται από το θέμα. Μιλάει για "μια ενδιαφέρουσα ασθένεια, από την οποία ελπίζει να αρρωστήσει ξανά". Τα 99 κείμενα δεν είναι εκατό κατόπιν προτροπής του Αχιλλέα Κυριακίδη, που ρίχνει την ιδέα το τελευταίο κείμενο να είναι γραμμένο από τον αναγνώστη.\nΤα κείμενα του βιβλίου πραγματεύονται τη φθορά, τον μαρασμό και τον θάνατο. Οι ιστορικές πληροφορίες του βιβλίου είναι απολύτως ακριβείς. Ωστόσο, όλα αυτά που συμβαίνουν γύρω από διάφορα πρόσωπα είναι φανταστικά και επινοημένα από τον συγγραφέα. Το βιβλίο είναι μια μελέτη πάνω στον Θάνατο και τον Χρόνο. Ο Ευσταθιάδης αναζητά τη μνήμη που είναι λιτή και αυστηρή και αποφεύγει την νοσταλγία που οδηγεί πάντα σε ένα μελοδραματικό ύφος τις ζωές μας. Μελετά πολλά αρχεία από τους βαλκανικούς πολέμους του 1912 και 1913. Καταλήγοντας στην παρουσίαση του βιβλίου, ο Ευσταθιάδης μιλάει με συγκίνηση για τον ασκητικό τρόπο ζωής του Χριστιανόπουλου και αναθυμάται την κάρτα με τα εγκωμιαστικά λόγια που του είχε γράψει για τα "Ασπρόμαυρα"(ποιήματα του 1975 από τις εκδόσεις Ίκαρος).\nΟ Γιάννης Ευσταθιάδης ευχαριστεί την εκδότρια Πόπη Γκανά-την εκδήλωση παρακολουθεί και ο Μιχάλης Γκανάς- για την τελική μορφή και έκδοση του βιβλίου.\nΟ συγγραφέας διατηρούσε από το 1990 μέχρι το 2007 το ψευδώνυμο Απίκιος και έγραφε κείμενα μέσα από τα οποία αναζητούσε την "πνευματικότητα και κοινωνικότητα της τροφής". Τώρα, γνωρίζοντας το αληθινό του όνομα μπορούμε να σταθούμε...απίκο στο καινούριο του βιβλίο.\nαναρτήθηκε από το χρήστη ΙΩΑΝΝΗΣ ΞΕΝΙΔΗΣ @ 10:44 μ.μ. 0 σχόλια\nΓΙΑ ΤΟ INTELLECTUM KAI ΠΑΛΙ\n(Στις φωτογραφίες, ο Βίκτωρ Τσιλώνης στο περίπτερο του περιοδικού μαζί με την Σοφία. Στη δεύτερη φωτογραφία, πληροφορεί έναν επισκέπτη της Έκθεσης για την ύλη του περιοδικού. Στην τρίτη, το τελευταίο τεύχος).\nΦΩΝΕΣ, ΨΙΘΥΡΟΙ & ΣΙΩΠΕΣ ΜΙΑΣ ΕΚΘΕΣΗΣ ΒΙΒΛΙΟΥ:\nΣυνέντευξη με τον Βίκτωρα Τσιλώνη, αρχισυντάκτη του περιοδικού Intellectum (www.intellectum.org)\nΠόσα χρόνια έχει το Intellectum παρουσία στη Διεθνή Έκθεση Βιβλίου Θεσσαλονίκης;\nΣυμμετέχουμε αδιάλειπτα τα τελευταία έξι χρόνια. Τα πρώτα τρία χρόνια βρισκόμασταν στο περίπτερο που είχε το ΕΚΕΒΙ για τα ελληνικά περιοδικά λόγου και στοχασμού και τα επόμενα τρία τελευταία χρόνια με δικό μας περίπτερο.\nΠοιες είναι οι εντυπώσεις σου και οι εμπειρίες από τη συμμετοχή σας στη Διεθνή Έκθεση Βιβλίου Θεσσαλονίκης;\nΠαρά τον βομβαρδισμό των πληροφοριών από το διαδίκτυο, το έντυπο παραμένει ζωντανό ακόμη και για γενιές, όπως αυτή των τριάντα ετών, που είναι καλά εξοικειωμένες με τον ψηφιακό κόσμο. Από αυτήν την άποψη, λοιπόν, μια έκθεση βιβλίου αποτελεί μια πρώτης τάξεως ευκαιρία για τους επισκέπτες-αναγνώστες προκειμένου να έρθουν σε επαφή με νέες & παλιότερες εκδόσεις, δημιουργούς-συγγραφείς, αλλά και ποικίλες εκδηλώσεις με λογοτεχνικό, φιλοσοφικό, ιστορικό, κοινωνιολογικό και κοινωνικό εν γένει ενδιαφέρον. Επίσης, οι συγγραφείς και οι εκδότες έχουν την ευκαιρία να ανταλλάξουν απόψεις για το περιεχόμενο των βιβλίων που εκδόθηκαν και απασχολούν την «κοινή γνώμη» αλλά και για τη βελτίωση των εκδόσεών τους από τυπογραφική σκοπιά. Φέτος, μετά το κλείσιμο του ΕΚΕΒΙ ως ανεξάρτητου οργανισμού, ο σχεδιασμός της έκθεσης καθυστέρησε αρκετά σε σχέση με τις προηγούμενες χρονιές. Το γεγονός αυτό, σε συνδυασμό με την μικρότερη διαφήμιση της έκθεσης, είχε ως αναπόδραστο αποτέλεσμα φέτος τη μείωση των επισκεπτών. Σ’ αυτό βέβαια συνετέλεσε και η ταυτόχρονη διοργάνωση εκδηλώσεων στην πόλη, όπως του Παιδικού Φεστιβάλ Βιβλίου που διοργάνωσε ταυτόχρονα με την έκθεση ο Δήμος Θεσσαλονίκης, η ετήσια εκδήλωση του TEDx Θεσσαλονίκη στο Βασιλικό Θέατρο που συνέπεσε μαζί με μία από τις σημαντικότερες ημέρες της έκθεσης (Σάββατο 10 Μαΐου 2014), καθώς και η παράδοξη αποσιώπηση της διοργάνωσης της έκθεσης από τοπικούς φορείς ενημέρωσης που υποτίθεται ότι κόπτονται για τον πολιτισμό. Σίγουρα, όλα αυτά δεν βοηθούν στην στήριξη της Διεθνούς Έκθεσης Θεσσαλονίκης που διοργανώνεται για ενδέκατη συνεχόμενη και έχει γίνει θεσμός για την πόλη μας. Το μόνο δε βέβαιο είναι ότι η Έκθεση αξίζει καλύτερης αντιμετώπισης και μεταχείρισης απ’ όλους μας.\nΠάντως, ένα από τα θετικά στοιχεία της φετινής έκθεσης, υπήρξε σε πείσμα των καιρών η προβολή των εκδηλώσεων που αφορούν την ποίηση. Μπορεί οι εκδηλώσεις αυτές να έγιναν μ’ έναν αποσπασματικό τρόπο και χωρίς τη συμμετοχή όλων των προσώπων, φορέων και οργανισμών που θα μπορούσαν να εμπλακούν (λόγου χάριν το Ελληνικό Ίδρυμα Πολιτισμού δεν επικοινώνησε με όλα τα περιοδικά της Θεσσαλονίκης και εξαιρετικοί νέοι ποιητές όπως –όλως ενδεικτικώς– η Κατερίνα Αγιυώτη, ο Κυριάκος Συφιλτζόγλου και ο Πέτρος Γκολίτσης δεν είχαν την ευκαιρία να παρουσιάσουν ζωντανά το έργο τους), ωστόσο, σε κάθε περίπτωση, διοργανώθηκαν με επιτυχία και συγκέντρωσαν τα βλέμματα του αναγνωστικού κοινού που επισκέφθηκε την έκθεση.\nΠαρ’ όλα αυτά, εσείς διοργανώσατε κάποια εκδήλωση στο πλαίσιο της Έκθεσης.Θα ήθελες να μας πεις κάτι;\nΠράγματι, όπως άλλωστε κάνουμε κάθε χρόνο, το Σάββατο στις 10 Μαΐου 2014 πραγματοποιήσαμε συζήτηση για την ελευθερία της έκφρασης και τα κοινωνικά δικαιώματα με προσκεκλημένους τον δημοσιογράφο Στέλιο Κούλογλου, τον συγγραφέα-μεταφραστή Βασίλη Λαλιώτη (γνωστό στους λογοτεχνικούς κύκλους και μετο ψευδώνυμο Γιώργος Μίχος), τον υποψήφιο πρόεδρο του Δικηγορικού Συλλόγου Αντώνη Μπιλίση και τον δικηγόρο – τέως αντιπρόεδρο του Δικηγορικού Συλλόγου Θεσσαλονίκης Παντελή Ραδίση. Η προσέλευση του κόσμου ήταν μεγάλη και η χωρητικότητα της αίθουσας αποδείχτηκε αναπόφευκτα μικρή. Στην εκδήλωση διατυπώθηκαν πολύ ενδιαφέρουσες απόψεις από τους προσκεκλημένους μας σχετικά με την ελευθερία της έκφρασης και την ύπαρξη-άσκηση-προστασία των κοινωνικών δικαιωμάτων στη χώρα μας σήμερα και υπήρξε γόνιμος διάλογος με το κοινό που συνεχίστηκε κατόπιν και στο περίπτερο του περιοδικού. Η συζήτηση βιντεοσκοπήθηκε (θα αναρτηθεί σύντομα στο κανάλι του Intellectum στο Vimeo) και ο κόσμος προβληματίστηκε πολύ σχετικά με όσα πληροφορήθηκε για την ελευθερία της έκφρασης και την πρακτική άσκηση μερικών κεφαλαιώδους σημασίας δικαιωμάτων του.\nΠοιό είναι το περιεχόμενο στο τελευταίο τεύχος του περιοδικού;\nΣτο τελευταίο μας τεύχος που κυκλοφόρησε ειδικά για την 11η Διεθνή Έκθεση Βιβλίου Θεσσαλονίκης, επικεντρωνόμαστε σε κρίσιμα ζητήματα όπως στις περιβαλλοντικές επιπτώσεις από την εξόρυξη χρυσού στην Χαλκιδική (άρθρο του αναπληρωτή καθηγητή πυρηνικής φυσικής Χρήστου Ελευθεριάδη), την πρώτη αναλυτική κριτική του βιβλίου «Γεννήθηκα 17 Νοέμβρη», την κοσμική ακτινοβολία του σύμπαντος (συνέντευξη με τον ερευνητή Γιώργο Βασιλειάδη), το τραυματικό «Μετά» της μεταπολίτευσης που βιώνουμε σήμερα στην εποχή της οικονομικής κατάρρευσης και των Μνημονίων, καθώς και τη σύγχρονη λογοτεχνία και ποίηση (εκτενές αφιέρωμα). Είναι αναμφίβολα το καλύτερο τεύχος που εκδώσαμε ποτέ χάρη στις εργώδεις προσπάθειες του Άκη Παπαντώνη, της Αυγής Βογιατζόγλου και της Σοφίας Σιμήτη και αξίζει να τύχει της προσοχής των σκεπτόμενων αναγνωστών, οι οποίοι θα μπορούν σύντομα να το αναζητήσουν καταρχάς σε κεντρικά βιβλιοπωλεία της Αθήνας και της8 / 8Θεσσαλονίκης, αλλά –σύντομα ελπίζουμε– όλης της Ελλάδας.\nαναρτήθηκε από το χρήστη ΙΩΑΝΝΗΣ ΞΕΝΙΔΗΣ @ 10:40 μ.μ. 0 σχόλια\nΠέμπτη, Μαΐου 22, 2014\n"ΠΟΤΕ ΔΕΝ ΧΟΡΤΑΙΝΕΙΣ ΑΠΟ ΑΥΤΟ ΠΟΥ ΔΕΝ ΣΟΥ ΑΡΕΣΕΙ"\nΕίναι ένας άνθρωπος ρακένδυτος και αξύριστος. Ζει μόνος του. Από κοντά του απουσιάζουν άνθρωποι που θα μπορούσαν να του συμπαρασταθούν. Ζει απένταρος και χωρίς κανένα νόημα για το οποίο θα άξιζε να επιζήσει. Αποφασίζει να θέσει τέρμα στη ζωή του.Διαλέγει να πέσει στις ρόδες ενός αυτοκινήτου. Η απόπειρά του είναι ανεπιτυχής. Η πλούσια και κακομαθημένη οδηγός του αυτοκινήτου τον χτυπάει αλλά δεν τον σκοτώνει. Ένα τέτοιο γεγονός φαίνεται να μην την σοκάρει. Το ανακοινώνει στον εργοστασιάρχη πατέρα της με τρόπο απλό και φυσικό. Ο πατέρας της που έχει μάθει να εκμεταλλεύεται τους εργάτες που δουλεύουν στο εργοστάσιο, ανησυχεί περισσότερο για το μέγεθος της αποζημίωσης και ελάχιστα για την υγεία του θύματος. Μαθαίνοντας ότι το θύμα είναι ένας κακόμοιρος και πειναλέος , ησυχάζει και κοιτάζει να εκμεταλλευτεί την κατάσταση. Ένας αξαθλιωμένος άνθρωπος έχει ελάχιστες απαιτήσεις και μπορεί να γίνει φτηνό εργατικό δυναμικό. Ο εργοστασιάρχης γρήγορα τον προσλαμβάνει. Ένα πλούσιο γεύμα θα είναι το κόστος της εργασίας του νεοπροσλαμβανομένου. Ωστόσο, την ικανοποίηση μιας ανάγκης την διαδέχεται μια καινούρια ανάγκη. Ο πρώην αξιολύπητος αρχίζει να καταλαβαίνει ότι " τρώγοντας έρχεται η όρεξη". Μετά το ένστικτο της αυτοσυντήρησης έρχεται ο έρωτας. Οι προσωπικές φιλοδοξίες και επιδιώξεις θεριεύουν. Ο πρώην αξιολύπητος παντρεύεται με την κόρη του εργοστασιάρχη και διεκδικεί με φανατισμό τη διεύθυνση του εργοστασίου. Δεν διστάζει να συγκρουστεί και να απαιτήσει τα περισσότερα. Απειλεί να εγκαταλείψει τον έγγαμο βίο. Διψάει για κοινωνική ανέλιξη και αναζητά πλούτο και κοινωνικής ισχύ. Καταφέρνει να γίνει κύριος του εργοστασίου. Τώρα κυκλοφορεί με αμάξι και σοφέρ. Καπνίζει πούρα, είναι πολυάσχολος και στο γραφείο περιστοιχίζεται από όμορφες κυρίες που τρέχουν με το χαρτί στο χέρι για να του πάρουν μια υπογραφή.Τα έχει όλα αλλά είναι άπληστος. Θέλει να γίνει πολιτικός για να σώσει τον κόσμο (μήπως τον εαυτό του;).\nΗ ταινία του αξέχαστου Δημήτρη Ψαθά τελειώνει με τις ακουστικές ψευδαισθήσεις και το παραλήρημα μεγαλείου του επίδοξου πολιτευτή μπροστά σε ένα ανύπαρκτο κοινό που τον αποθεώνει...\nαναρτήθηκε από το χρήστη ΙΩΑΝΝΗΣ ΞΕΝΙΔΗΣ @ 10:52 μ.μ. 0 σχόλια\nΜια από τις πιο αξιολύπητες κατηγορίες εργαζομένων είναι αυτοί που βρίσκονται στο μεταίχμιο της συνταξιοδότησης τους. Εντελώς ξαφνικά και έχοντας πίσω τους έναν πολυετή εργασιακό βίο, θυμούνται όλα τα στραβά και ανάποδα και διαπιστώνουν την τεμπελιά και ανικανότητα των συναδέλφων τους.Τέτοιες καταγγελίες, όλως παραδόξως, συμβαίνουν λίγο πριν και μετά τη συνταξιοδότηση. Όσο εργάζονταν, ασκούνταν στη σιωπή και αγνοούσαν τα κακώς κείμενα του επαγγελματικού τους χώρου. Λίγο πριν τη σύνταξη θυμούνται και συκοφαντούν λες και πρέπει να πάρουν εκδίκηση για τον παροπλισμό τους από την εργασία. Είναι αυτοί οι ίδιοι που επικαλούνται την μακρόχρονη εμπειρία τους για να παρέμβουν ενεργά στη διαμόρφωση ενός καινούριου και πιο ζοφερού εργασιακού μέλλοντος για όλους τους εργαζόμενους που ακολουθούν. Ένα τσούρμο απόμαχοι της εργασίας αλλά και της ζωής, αποφασίζουν και καθορίζουν τις τύχες των εργαζομένων. Εκ του ασφαλούς, ανακαλύπτουν στρεβλώσεις, βάζουν τζίφρες και εφαρμόζουν πολιτικές που αφήνουν πίσω τους συντρίμμια. Κανονικά, οι άνθρωποι που βρίσκονται σε θέσεις όπου λαμβάνονται σημαντικές αποφάσεις θα πρέπει να εχουν μπροστά τους τον εργασιακό βίο ώστε να υποστούν τις συνέπειες των πράξεων τους. Έχω άδικο;\nαναρτήθηκε από το χρήστη ΙΩΑΝΝΗΣ ΞΕΝΙΔΗΣ @ 12:16 μ.μ. 0 σχόλια\nΣΤΟ ΙΔΙΟ ΕΡΓΟ...\nTο σύνθημα που συντρόφευε πάντα τους ανθρώπους που δεν συμπαθούσαν την εξουσία ήταν "Αν οι εκλογές άλλαζαν τη ζωή μας θα ήταν παράνομες". Είμαι σίγουρος ότι ένα μεγάλο μέρος του εκλογικού σώματος περιφρόνησε την εκλογική διαδικασία και προτίμησε να απέχει.Είναι ένας κόσμος που ξέρει ότι το παιχνίδι είναι στημένο, η μοίρα προκαθορισμένη και οι δήθεν επιλογές που έχει ο ψηφοφόρος είναι άλλα λόγια να αγαπιόμαστε! Δεν ξέρω κατά πόσο οι εκλογές που μπορούσαν να αλλάξουν τις ζωές μας θα ήταν νόμιμες ή παράνομες, γνωρίζω ωστόσο, ότι οι εκλογές είναι η μόνη νόμιμη διαδικασία έκφρασης της βούλησης ενός κόσμου που θα στόχευε στην κατάργηση της εξουσίας και όχι στη διαιώνισή της. Όπως έχω διαβάσει και τον τελευταίο καιρό, "το ζητούμενο δεν είναι να αλλάξει χέρια η εξουσία αλλά να καταργηθεί". Να καταργηθεί, δηλαδή, όλη αυτή η αλλαζονεία που κάνει τους πρόσκαιρους κατόχους αυτής της εξουσίας να συμπεριφέρονται με υβριστικό τρόπο στον κόσμο που δεν είναι μέσα στα κόλπα και στα κέντρα των αποφάσεων. Γνωρίζω πως ματαιοπονώ. Όπως είναι στην φύση της αλήθειας να μας αρρωσταίνει(Ευγένιος Αρανίτσης) έτσι είναι και στην φύση της εξουσίας να είναι αλλαζονική.\nΗ πιο ενδιαφέρουσα περίοδος για τη χώρα μας είναι η προεκλογική περίοδος- οι στιγμές λίγο μετά από τη διεξαγωγή της εκλογικής αναμέτρησης βεβαιώνουν του λόγου το αληθές . Προεκλογικά, οι υπηρεσίες των δήμων τρέχουν να ικανοποιήσουν τα αιτήματα των πολιτών. Οι πολίτες γνωρίζοντας τη λύσσα για την άγρα ψήψων το εκμεταλλεύονται και μπορούν να αιτηθούν την ικανοποίηση ακόμη και των πιο παράλογων αιτημάτων. Λακούβες μπαλώνονται κακήν κακώς, εγκατελειμμένα αυτοκίνητα εξαφανίζονται, οι ελεγκτικοί μηχανισμοί κάνουν σαν να μην υπάρχουν, χρέη και πρόστιμα διαγράφονται, συμπατριώτες μας προσλαμβάνονται σε διάφορες θέσεις και τσιμπούσια με πολυμελείς συντροφιές οργανώνονται στο πλαίσιο των δημοσίων σχέσεων. Γενικά μιλώντας, υπάρχει μια τεράστια κινητοποίηση των μηχανισμών που δεν θέλουν να δυσαρεστήσουν κανέναν. Όλα αυτά πριν τις εκλογές και το οριστικό αποτέλεσμα που, πιθανόν, να αναδείξει το συσχετισμό καινούριων δυνάμεων. Μετά, αρχίζουν οι γκρίνιες! Οι ψηφοφόροι διαμαρτύρονται γιατί οι εκλεγμένοι άρχοντες τους εγκαταλείπουν στη μοίρα τους. Έχοντας γνώση από την αξία της ψήφου τους, απειλούν ότι δεν θα ξαναψηφίσουν τους εκλεγμένους.\nΗ πιο ενδιαφέρουσα περίοδος για τους πολίτες και τους επίδοξους πολιτευτές είναι η προεκλογική. Ίσως γι' αυτό, λίγες ώρες μετά από τη διενέργεια εκλογών, μπαίνουμε στα γρήγορα και με πάθος σε μια παρατεταμένη προεκλογική περίοδο.\nΌπως συμβαίνει σε όλες τις εκλογές, τα Μέσα Μαζικής Ενημέρωσης βρίσκονται σε μια μεγάλη κινητοποίηση του δυναμικού τους. Για πολλοστή φορά, θα μάθουμε για τα αινιγματικά βλέμματα και για το χρώμα της γραβάτας του πολιτικού στελέχους που θα συνοδεύεται από μια εμβριθή σημειολογική ανάλυση της προτίμησής του. Ακόμη θα μάθουμε για τον χρόνο προσέλευσης των πολιτικών αρχηγών και θα συγκρίνουμε τον χρόνο που χρειάστηκαν αυτοί μέσα στο παραβάν. Θα ακούσουμε δηλώσεις για την ώρα του λαού που φτάνει καταϊδρωμένη και θα δούμε τη συμπαθή γιαγιά να σφίγγει από κοντά το χέρι του πολιτικού που θαυμάζει. Γενικά, θα μείνουμε καθηλωμένοι στους τηλεοπτικούς, κυρίως, δέκτες για να συλλέξουμε με ευκολία όλα αυτά τα γεγονότα που το άκρως διεισδυτικό μάτι των δημοσιογράφων θα έχει εντοπίσει. Ωστόσο, δεν μένουμε μόνο σε αυτές τις πληροφορίες και προχωράμε παραπέρα στον γολγοθά της ενημέρωσης. Για παράδειγμα, θα υπάρξουν αμέτρητα πάνελ στους τηλεοπτικούς σταθμούς. Μιλάμε για κανονική παρέλαση των πολιτικών που κυριολεκτικά "ιδρώνουν τη φανέλα" για να προλάβουν να βρίσκονται εγκαίρως στα τηλεοπτικά στούντιο. Μέσα από μια τέτοια σκυταλοδρομία μπορούμε να προσδιορίσουμε χωροταξικά τους τηλεοπτικούς σταθμούς. Με μια απλή παρατήρηση, σημειώνουμε τον χρόνο που εγκαταλείπει ο πολιτικός το στούντιο ενός σταθμού και πηγαίνει σ'ένα άλλο. Ο σύντομος χρόνος της μετακίνησης υποδηλώνει ότι οι δυο τηλεοπτικοί σταθμοί βρίσκονται κοντά. Άρα, ένας έμπειρος πολιτικός πρέπει να δημιουργεί εκ των προτέρων έναν δικό του χάρτη μετακίνησης. Αυτό προϋποθέτει μια σοβαρή προεργασία κατά την οποία χρειάζεται να συνεκτιμηθούν όλες οι αποστάσεις των τηλεοπτικών σταθμών και να καθοριστεί ένα πλάνο μετακίνησης που θα εξασφαλίσει την, απρόσκοπτη και χωρίς άγχος, συμμετοχή αυτού πολιτικού σε όλες τις βαθυστόχαστες αναλύσεις.\nΠάρτε χαρτί και μολύβι...\nαναρτήθηκε από το χρήστη ΙΩΑΝΝΗΣ ΞΕΝΙΔΗΣ @ 8:37 μ.μ. 0 σχόλια\nΣάββατο, Μαΐου 17, 2014\nΑντιλαμβανόμαστε μέσα από τον βίο του Κώστα Μόντη ότι ο ποιητής που έκανε περήφανους τους συμπατριώτες του στην Κύπρο, υπήρξε ένας πολυτραυματίας της ψυχής από τα αλλεπάλληλα πένθη.\nΚάθομαι πρωινό της Κυριακής στο επετειακό περίπτερο που είναι αφιερωμένο στον Μόντη. Υπάρχουν ελάχιστα άτομα στο χώρο. Διαβάζω τους στίχους του και βλέπω το βίντεο στο οποίο μιλάει. Η εικόνα που προσλαμβάνω είναι η εικόνα ενός αθρώπου με σπάνια ευαισθησία και ανθρωπισμό. Συγχρωτίζεται με απλούς ανθρώπους και συνομιλεί μαζί τους. Πουθενά δεν μπορείς να διακρίνεις σνομπισμό και ελιτίστικη στάση.\nΕίναι πρωινό μιας Κυριακής που γιορτάζουν οι μητέρες. Στο βίντεο βλέπω τον Μόντη να επισκέπτεται το πατρικό του σπίτι. Η συγκίνηση είναι ολοφάνερη. Αναβιώνουν τα τελευταία λόγια που του είχε απευθύνει η μητέρα του :"Αντίο γιε μου, χρυσέ μου". Ο ποιητής λυγίζει από το βάρος των οδυνηρών αναμνήσεων. Ο χώρος είναι τόσο στενόχωρος που τον εγκαταλείπει. Αναθυμάται ότι υπήρξε ο μοναδικός άντρας στην οικογένεια μετά την απώλεια των δυο του αδερφών. Κάτι τέτοιο τον φορτώνει με με ένα δυσβάσταχτο φορτίο ευθύνης.Για αυτό μιλάει συνέχεια. Λέει πως "όλοι είχαν κρεμαστεί από πάνω μου".\nΣτη συνέχεια του βίντεο, ο Μόντης δηλώνει ότι είναι αντίθετος με την έννοια της στράτευσης. Ο ποιητής, ο καλλιτέχνης μπορούν να στρατευτούν μόνο γύρω από μια ειδική περίπτωση και για έναν ειδικό λόγο. Κατακεραυνώνει τα κόμματα και τις ιδεολογίες.Λέει χαρακτηριστικά ότι "όποιος περπατά στα μονοπάτια τους καταστρέφεται". Ο ποιητής πρέπει να είναι κοντά στα προβλήματα του της πατρίδας του και ταυτόχρονα να μην έχει δεμένα τα χέρια του και τα...λόγια του.Διαβάζω μερικούς από τους στίχους του:\nΓιατί ηνώχλησες τις λέξεις;\nΜην την φοβηθείς τη ζωή\nείναι πιο δειλή από εσένα\nΟ Κώστας Μόντης άφησε την ομορφιά και την ευαισθησία σε αντίθεση με κάποιους άλλους που περνούν από τη ζωή και παραδίδουν στις επόμενες γενιές την καφρίλα τους!\nαναρτήθηκε από το χρήστη ΙΩΑΝΝΗΣ ΞΕΝΙΔΗΣ @ 8:50 μ.μ. 0 σχόλια\nΟ Κώστας Μόντης γεννιέται στην Αμμόχωστο το 1914. Ο πατέρας του είναι κυβερνητικός υπάλληλος και οι μετακομίσεις είναι αναπόφευκτες εξαιτίας της εργασίας του πατέρα του.Φοιτά στο νηπιαγωγείο Καλογερά. Έχει πέντε αδέρφια. Η παιδική και εφηβική του ζωή είναι ταραχώδης και τραγική. Ο τρίτος στη σειρά αδερφός πεθαίνει σε ηλικία 21 χρονών από φυματίωση. Τρεις εβδομάδες μετά, χάνει και τον δεύτερο αδερφό από λευχαιμία σε ηλικία των δεκαέξι ετών. Το 1926 πεθαίνει η πολυαγαπημένη του μητέρα από φυματίωση. Τέσσερα χρόνια μετά, ακολουθεί ο πατέρας του από καρκίνο. Μέσα σε διάστημα οχτώ χρόνων ο Κώστας Μόντης χάνει δυο αδέρφια και γονείς.Το 1934 εκδίδει την πρώτη του ποιητική συλλογή. Πεζογραφεί, δουλεύει ως ανταποκριτής σε κυπριακή εφημερίδα και εγγράφεται στην νομική σχολή.Το 1950 συνεχίζεται το ξεκλήρισμα της οικογένειάς του. Πεθαίνει από καρκίνο η αδερφή του σε ηλικία 47 ετών. Ο θάνατος καλπάζει στην οικογένεια. Το 1954 πεθαίνει και η άλλη του αδερφή στα 42 της χρόνια. Από όλο αυτό το θανατικό διασώζεται η μεγαλύτερη αδερφή του που πεθαίνει σε ηλικία 83 ετών.\nΗ ποίηση για τον Μόντη γίνεται το ύστατο καταφύγιο για την έκφραση όλων αυτών των διαδοχικών απωλειών. Στην επαγγελματική του ζωή κατέχει διευθυντικές θέσεις. Βραβεύεται για το ποιητικό του έργο και ανακηρύσσεται επίτιμος διδάκτωρ της Φιλοσοφικής Σχολής. Στις φωτογραφίες ο ειδικά διαμορφωμένος χώρος στη μνήμη του Μόντη- 11η διεθνής έκθεση βιβλίου. Θα επανέλθω για να προσθέσω και ορισμένα άλλα στοιχεία.\nαναρτήθηκε από το χρήστη ΙΩΑΝΝΗΣ ΞΕΝΙΔΗΣ @ 8:39 μ.μ. 0 σχόλια\nΧΑΡΗΣ ΒΛΑΒΙΑΝΟΣ-" ΤΟ ΑΙΜΑ ΝΕΡΟ"\nΕίμαστε τα τραύματα που δεν θέλουμε να επουλώσουμε. Αυτά έρχονται όταν εμείς δεν το περιμένουμε-θα συμπλήρωνα ότι έρχονται όταν εμείς δεν θέλουμε να τα περιμένουμε. Ο Χάρης Βλαβιανός, συγγραφέας του βιβλίου "Το αίμα νερό", μιλάει με τον ψυχαναλυτή κ.Γεμενετζή στην παρουσίαση του βιβλίου, στη διεθνή έκθεση βιβλίου.Το βιβλίο είναι αυτοβιογραφικό και αναφέρεται στο προσωπικό-οικογενειακό τραύμα του Βλαβιανού από την απώλεια των δυο γονέων του. Για τον κ.Γεμενετζή, η ζωή δεν είναι μια ολότητα αλλά στιγμιότυπα ασύνδετα μεταξύ τους που αναδεικνύουν το βίωμα πιο σφαιρικά. Η εμπειρία, θα μας πει ο ψυχαναλυτής, γίνεται τραυματική όταν δεν είμαστε προετοιμασμένοι να την αντιμετωπίσουμε. Βασικό χαρακτηριστικό του τραύματος είναι η διαρκής του παρουσία μέσα μας.Το τραύμα επανέρχεται και βασανίζει. Ο Βλαβιανός μέσα από το βιβλίο προσπαθεί να επεξεργαστεί με λογοτεχνικό τρόπο το πένθος της απώλειας. Συνθέτει ένα βιβλίο από στιγμιότυπα για να μπορέσει να τα δουλέψει ξεχωριστά και ανεξάρτητα. Είναι 45 ιστορίες από έναν θρυμματισμένο καθρέφτη στον οποίο "αντικρύζει τα φαντάσματα". Σε έναν θάνατο συνηθίζεται να σκεπάζονται οι καθρέφτες για να μην αντανακλούν και διασκορπίζουν τον θάνατο της ψυχής. Είναι σαν ο συγγραφέας να ξεσκεπάζει τον καθρέφτη και να μην φοβάται την αναμέτρηση.Το βιβλίο, ο Βλαβιανός το ονομάζει μυθιστόρημα. Η γραφή του βιβλίου γίνεται σε δεύτερο πρόσωπο. Ο συγγραφέας το κάνει για να διατηρήσει τις αποστάσεις από το πρωτογενές βιωματικό υλικό. Αυτό θέλει να το μετασχηματίσει σε λέξεις. Τον ενδιαφέρει ό, τι μπορεί να διασώσει με λέξεις. Τον ενδιαφέρει " η εμπειρία της εμπειρίας", δηλαδή η γλώσσα.Στην παρουσίαση του βιβλίου γίνεται σχολιασμός φωτογραφιών που απεικονίζουν τον πατέρα και την μητέρα του Βλαβιανού. Ο πατέρας ψυχρός. Οι συναντήσεις με τον γιο του είναι πολύ σύντομες. Η μητέρα με το αυτάρεσκο βλέμμα και με μια "θέρμη πίσω από την οποία κρύβεται μια ιδιοτέλεια". Οι γονείς είναι χωρισμένοι. Η μητέρα είναι σαν " ένας βούρκος που καταπίνει". Συλλαμβάνεται για παράνομη εξαγωγή συναλλάγματος και φυλακίζεται. Από την φυλακή στέλνει εκατοντάδες επιστολές στον γιο της. Η φυγή του Βλαβιανού στην Αγγλία είναι "ένας στρατηγικός ελιγμός" προκειμένου να αποφύγει τον σφιχτό εναγκαλισμό της μητέρας του. Ο παππούς του είναι ένας άνθρωπος γεμάτος πάθη και εξωσυζυγικές σχέσεις και αποτελεί σημείο αναφοράς για τον συγγραφέα.\nΤο βιβλίο, θα μας πει ο Βλαβιανός, δεν είναι εξομολόγηση. Οι ανοιχτοί λογαριασμοί με τους γεννήτορές μας παραμένουν πάντα. Ο θάνατος έρχεται να δώσει ένα οριστικό τέλος σε αυτούς τους λογαριασμούς, που είναι αμφίβολο αν μπορούν να κλείσουν ποτέ. Όπως και να έχει, " η πληγή γίνεται πνεύμονας μέσω του οποίου ανασαίνουμε"...\nαναρτήθηκε από το χρήστη ΙΩΑΝΝΗΣ ΞΕΝΙΔΗΣ @ 8:35 μ.μ. 0 σχόλια\nΧΛΟΗ ΚΟΥΤΣΟΥΜΠΕΛΗ-"ΚΛΙΝΙΚΑ ΑΠΩΝ"\nΤο ακροατήριο που παρακολουθούσε την χθεσινή παρουσίαση της ποιητικής συλλογής "Κλινικά απών" ήταν ,ως επί το πλείστον, γυναίκες. Βλέποντας την Χλόη Κουτσουμπέλη, φέρνω πάντα στο μυαλό μου την εικόνα ενός ανθρώπου με αθωώτητα και ισορροπία. Με αυτήν την ποιητική συλλογή, η Χλόη Κουτσουμπέλη ολοκληρώνει τον κύκλο εφτά ποιητικών συλλογών και νιώθει ότι από εδώ και πέρα δεν μπορεί να γράψει ποίηση παρά μόνο μικρά πεζά που δεν μπορεί να κατατάξει κάπου. Απευθυνόμενη σε έναν κύριο από το ακροατήριο, η Χλόη Κουτσουμπέλη λέει ότι τα ποιήματά της γράφονται με διεύθυνση από την καρδιά στο νου, υιοθετώντας μια θέση αντίθετη απ' αυτήν που υποστήριζε ο Σολωμός. Η ποιητική της συλλογή περιλαμβάνει 35 ποιήματα τα πιο αντιπροσωπευτικά σε μια διάρκεια δυο χρόνων. Οι άνθρωποι, θα μας πει η κ.Κουτσουμπέλη, δεν έχουν μάθει να δημιουργούν σχέσεις. Τα τραύματα παραμένουν στους αιώνες και από το υπαρξιακό κενό δεν ξέφυγε κανείς μας...\nΥ.Γ Για το βιβλίο μίλησαν ο Παναγιώτης Γούτας και η Βικτώρια Καπλάνη-Σάββατο 10 Μαίου.\nαναρτήθηκε από το χρήστη ΙΩΑΝΝΗΣ ΞΕΝΙΔΗΣ @ 8:32 μ.μ. 0 σχόλια\nΗ Κατερίνα Μωραίτη είναι η συγγραφέας του βιβλίου "Πες το δυνατά" από τις εκδόσεις Οσελότος. Η Κατερίνα-αμέσως αισθάνεσαι μια οικειότητα μαζί της- αφηγείται μέσα από το βιβλίο την εμπειρία με τον μεταστατικό της καρκίνο στα κόκαλα. Ο γιατρός που της το είχε ανακοινώσει την διάγνωση δεν της άφηνε και πολλά περιθώρια να επιζήσει. Για την ακρίβεια, της είχε ξεκόψει με κάθε βεβαιότητα ότι δεν θα μπορέσει να νικήσει τον καρκίνο. Όλα αυτά πριν πέντε χρόνια. Με πίκρα και οργή αναθυμάται τη συνάντηση που είχε με τον συγκεκριμένο γιατρό στους διαδρόμους του νοσοκομείου μετά από 3, 5 χρόνια. Ο γιατρός την αναγνώρισε και το μόνο που κατάφερε να πει ήταν μια άθλια και προσβλητική ερώτηση του στυλ "κορίτσι μου ζεις;".Η Κατερίνα Μωραίτη μας μιλάει για τα καρκινικά ανενεργά κύτταρα που υπάρχουν σε όλους μας και που, σε κάποια στιγμή, ενεργοποιούνται σε μερικούς. Η ίδια νοσεί μετά από μια προσπάθεια εξωσωματικής σύλληψης με ορμονοθεραπεία. Αν το γνώριζε, μας λέει, δεν θα το έκανε ποτέ της αυτό. Σε ένα άλλο σημείο της συζήτησης μιλάει για τα πεσμένα από τις χημειοθεραπείες μαλλιά και τη ρατσιστική αντιμετώπιση που είχε από τον υπόλοιπο κόσμο. Μάλιστα, κάποιοι προέτρεπαν να μην την αγγίζουν γιατί έχει το "έξω από εδώ". Επίσης, μας μίλησε για την απόρριψη όλων των αιτημάτων υιοθεσίας που υποβάλλουν καρκινοπαθείς.Πέντε χρόνια μετά, η Κατερίνα είναι αισιόδοξη γιατί έχει βρει έναν γιατρό ογκολόγο που την παρακολουθεί. Ο γιατρός της έχει ζητήσει να ακούει μόνο αυτόν και τον εαυτό της. Η Κατερίνα τον εμπιστεύεται.Καταλήγει: Για τον καρκίνο υπάρχουν φάρμακα που αναχαιτίζουν τις επιπλοκές του αλλά για τον φόβο δεν υπάρχει κανένα.Η βιβλιοπαρουσίαση της Κατερίνας Μωραίτη ήταν από τις συγκινητικότερες της έκθεσης. Κρίμα που έγινε στην ακατάλληλη ώρα του σημερινού κυρικάτικου πρωινού.\nαναρτήθηκε από το χρήστη ΙΩΑΝΝΗΣ ΞΕΝΙΔΗΣ @ 8:30 μ.μ. 0 σχόλια\nΓΕΩΡΓΙΑ ΠΑΠΑΔΑΚΗ-ΜΟΥΣΑΣ ΑΓΓΙΓΜΑ\n(Στην φωτογραφία, η Γεωργία Παπαδάκη στην άκρη δεξιά)\nΣτο βιβλίο "Μούσας Άγγιγμα" ανθολογούνται 48 ποιητές που έζησαν και έγραψαν σε διάρκεια δεκατριών αιώνων. Για το βιβλίο της Γεωργίας Παπαδάκη, μιλάει ο επίκουρος καθηγητής του τμήματος Φιλολογίαςτου A.Π.Θ., Βαγγέλης Αλεξίου. Αν" το μεγάλο βιβλίο ισούται με το μεγάλο κακό" τότε και το μεγάλο βιβλίο θα ήταν ικανό για το μεγάλο καλό τόσο για τη συγγραφέα όσο και, για τους αναγνώστες του βιβλίου.Για την Γεωργία Παπαδάκη, η ενασχόληση με τον πλούτο της αρχαιοελληνικής ποίησης αποτελεί "το λυτρωτικό της καταφύγιο στον παραλογισμό της ζωής".Το βιβλίο διακρίνεται για " τον διάχυτο λυρισμό και την φιλολογική ακρίβεια στην μετάφραση"-παρατίθενται μαζί αρχαίο κείμενο και μετάφραση. Επιπλέον, ο αναγνώστης μπορεί να κατατοπιστεί κάνοντας χρήση υποβοηθητικών σημειώσεων. Η ποίηση για τον Βαγγέλη Αλεξίου είναι η Απάντηση σε μια εποχή που οι άνθρωποι καταδυναστεύονται από το πνεύμα των θετικιστικών επιστημών. Η ποίηση προβάλλει το ανθρωπιστικό ιδεώδες και τις οικουμενικές ανθρώπινες αξίες. Στον Ησίοδο-θα μας πει ο Αλεξίου- εμφανίζεται για πρώτη φορά η φωνή του εργαζόμενου. Το ηρωικό ιδεώδες, η φρενίτιδα των ερωτικών παθών, ο μισογυνισμός κάποιων ποιητών της Αρχαιότητας, οι πολιτικές-κοινωνικές συγκρούσεις, το θέμα της απώλειας για το οποίο δεν μπορεί να δοθεί μια ικανοποιητική απάντηση, είναι διαχρονικά ζητήματα που αναδεικνύονται μέσα από την ανθολόγηση των ποιητών και των ποιημάτων τους. Στην φετινή έκθεση, παρεμπιπτόντως, βλέπω αρκετές εκδηλώσεις για την Ποίηση.\nαναρτήθηκε από το χρήστη ΙΩΑΝΝΗΣ ΞΕΝΙΔΗΣ @ 8:27 μ.μ. 0 σχόλια\nΗ ΕΞΟΥΣΙΑ ΞΑΝΑΣΤΑΥΡΩΝΕΤΑΙ;\nΠρέπει να ήταν το 1975 με 1976 που παρακολουθούσα την τηλεοπτική διασκευή του " Ο Χριστός ξανασταυρώνεται". Η πλειάδα των εξαιρετικών ηθοποιών και οι περιορισμένες επιλογές που είχαμε ως τηλεθεατές, προσέλκυαν το ενδιαφέρον μας και κέντριζαν την προσοχή μας. Εφτάχρονο παιδί τότε, διαισθανόμουν ότι το έργο του Καζαντζάκη κάτι προσπαθούσε να μας πει. Το χωριό στο οποίο διαδραματίζονταν όλα τα γεγονότα ήταν τουρκοκρατούμενο. Ο Αγάς είχε στις υπηρεσίες του έναν δερματοκέφαλο Σείζη που με την χαντζάρα του φαινόταν στα μάτια μου κάτι πολύ τρομακτικό. Ο Αγάς είχε κοντά του το άκακο γιουσουφάκι που τον ψυχαγωγούσε. Προκειμένου να εξασφαλίσει σταθερότητα και να αποτρέψει μια πιθανή εξέγερση από πλευράς των καταπιεζόμενων χωρικών, ο Αγάς φρόντιζε να διατηρεί διακριτούς τίτλους σε μερικούς σαν τον παπά, τον δάσκαλο, τον Πατριαρχέα και τον τοκογλύφο γερολαδά που διέθετε οικονομική ισχύ.Αυτά ήταν τα σημαίνοντα πρόσωπα του χωριού που είχαν αγαστή συνεργασία με τον Αγά. Η κύρια αποστολή τους ήταν να εφησυχάζουν τους κατοίκους του χωριού.\nΗ ζωή στο χωριό αλλάζει από τη στιγμή που το γιουσουφάκι βρίσκεται δολοφονημένο. Ο Αγάς είναι απαρηγόρητος. Βρίζει θεούς και δαίμονες! Δεν μπορεί να εμπιστευτεί κανέναν. Άγνωστος ο δολοφόνος και άγνωστα τα κίνητρα της δολοφονίας. Ο Αγάς, σε μια προσπάθεια να εξιχνιάσει το έγκλημα, στέλνει στο μπουντρούμι τα σημαίνοντα πρόσωπα του χωριού. Ο παπάς, ο δάσκαλος, ο Πατριαρχέας, ο γερολαδάς, βρίσκονται έγκλειστοι μέσα στην φυλακή. Ανάμεσά τους και ο Παναγιώταρος που παρουσιάζεται ένας άνθρωπος έρμαιο των παθών του.\nΟ Αγάς απειλεί ότι κάθε φορά θα απαγχονίζει και κάποιον μέχρι να αποκαλυφθεί ο δολοφόνος. Μοιάζει αποφασισμένος να πραγματοποιήσει τις απειλές του. Οι δημογέροντες του χωριού το γνωρίζουν αυτό. Οι μέρες μέσα στο μπουντρούμι είναι βασανιστικές. Οι άνθρωποι της εξουσίας είναι μελλοθάνατοι. Η εκτέλεση τους μπορεί να γίνει την αμέσως επόμενη στιγμή και ανάλογα με τη διάθεση και τις ορέξεις του Αγά.\nΜέσα στο μπουντρούμι η εξουσία δείχνει το αληθινό της πρόσωπο. Οι φορείς αυτής της εξουσίας λιγοψυχούν, χάνουν τη ψυχραιμία τους και ψάχνουν το εξιλαστήριο θύμα για να σώσουν το τομάρι τους. Ο Παναγιώταρος είναι μια βολική λύση για όλους. Είναι μέθυσος και βίαιος και θα μπορούσε να αναλάβει την ευθύνη της δολοφονίας, ομολογώντας την πράξη αυτή.\nΤην εκπομπή δεν την έχω ξαναδεί από τότε. Θυμάμαι ότι ο Παναγιώταρος αντλούσε μεγάλη ικανοποίηση που έβλεπε τους κακόμοιρους να τον ικετεύουν να ομολογήσει. Ο διασυρμός και η ταπείνωση της εξουσίας ξεδιπλωνόταν σε πλήρη εξέλιξη. Τα σπαραξικάρδια κλάματα του γερολαδά που πεθαίνοντας θα αποχωριζόταν τις λίρες του, ήταν η μεγαλύτερη ικανοποίηση για τον Παναγιώταρο που δεν είχε τίποτα στην κατοχή του.\nΤελικά, οι άνθρωποι της εξουσίας μπορούν να διατυπώνουν άκομψα φιλοσοφικές πεποιθήσεις για το επέκεινα της ζωής, να έχουν άγχη και φοβίες, να λιγοψυχούν και να γίνονται αξιολύπητοι. Κυρίως, μπορούν να αναζητούν εξιλαστήρια θύματα για να σώζουν τις δικές τους ζωές...\nαναρτήθηκε από το χρήστη ΙΩΑΝΝΗΣ ΞΕΝΙΔΗΣ @ 1:06 μ.μ. 0 σχόλια\nΠέμπτη, Μαΐου 01, 2014\nΓΙΑ ΤΙΣ ΛΑΪΚΕΣ ΑΓΟΡΕΣ\nΌλοι οι περαστικοί είναι εν δυνάμει καταναλωτές των κουλουριών του.Κάθε πρωί, ο κουλουρτζής φωνάζει για τα γευστικά κουλούρια του. Κάθε πρωί, με κρύο, ζέστη, βροχή και αέρα, ο κόσμος του βάζει παρουσία. Κάθε απουσία του γίνεται αμέσως εμφανής. Κάποιοι από τους περαστικούς είναι σταθεροί πελάτες. Κάποιοι άλλοι προσπερνούν αδιάφορα και κάποιοι άλλοι είναι ζήτημα χρόνου να αγοράσουν από τα κουλούρια του. Όλοι μα όλοι, συγκινούνται από τη σταθερή του παρουσία στο χώρο και τον χρόνο. Η συγκίνηση είναι απαραίτητη προϋπόθεση. Ο πελάτης πρέπει πρώτα να συγκινηθεί για να καταναλώσει. Γι ' αυτόν, ο κουλουρτζής είναι ένα σταθερό σημείο αναφοράς στον χρόνο και τον χώρο. Μιλάμε, βεβαίως, για σταθερότητα και όχι για βόλεμα όπως ανοήτως θα σπεύσουν κάποιοι να πουν.\nΌταν οι παραγωγοί και οι έμποροι των λαϊκών αγορών διαμαρτύρονται και αναγάγουν σε μείζον θέμα το ζήτημα των θέσεων, έχουν δίκιο. Μπορεί να μην αποτελούν μέρος του στεγασμένου εμπορίου, ωστόσο, καταβάλλουν ενοίκιο για τις θέσεις που καταλαμβάνουν. Αυτό, φαίνεται να το αγνοεί ο υπουργός ανάπτυξης που τις τελευταίες μέρες μιλάει στις εκπομπές της τηλεόρασης και αδυνατεί να κατανοήσει τον λόγο της απεργίας.\nΌλες οι μεταρρυθμιστικές προσπάθειες γίνονται στο όνομα της διαφάνειας και της εξυγίανσης.Για να επιδιωχθεί το λαϊκό έρεισμα σε αυτές τις μεταρριθμίσεις θα πρέπει ο επαγγελματικός χώρος να δυσφημιστεί. Αν δεν υπάρχουν προβλήματα, παρανομίες και παράτυπες διαδικασίες, αυτά χρειάζεται να επινοηθούν ώστε να δικαιολογηθεί η παρέμβαση του κράτους. Σύμφωνα με τον υπουργό και υφυπουργό ανάπτυξης, υπάρχουν καταγγελίες για ανθρώπους που πληρώνουν για να καταλάβουν θέσεις που θεωρούνται καλές. Ας αναλύσουμε λίγο αυτό το επιχείρημα και ας προσπαθήσουμε να καταλάβουμε: Ο απλός πολίτης σκέφτεται ότι αφού υπάρχουν καταγγελίες θα πρέπει να επέμβουν οι αρμόδιοι που θα ζητήσουν τη συνδρομή της δικαιοσύνης για την πλήρη διελεύκανση των υποθέσεων. Αντ' αυτού, βλέπουμε πως οι καταγγελίες μένουν μετέωρες σαν να μην πρέπει κανείς να ασχοληθεί σοβαρά με αυτές. Οι καταγγελίες και η οσμή σκανδάλων είναι αναγκαία κακά ώστε να υπερτονιστεί ο δίκαιος χαρακτήρας των αλλαγών που προωθεί η καθεστωτική εξουσία. Ο ανύποπτος και ανενημέρωτος πολίτης δεν μαθαίνει τίποτα για την αναποτελεσματικότητα των ελεγκτικών μηχανισμών. Οι υπαινιγμοί και οι ανέλεγκτες καταγγελίες, εξάλλου, επηρεάζουν και επιδρούν καλύτερα σε πολίτες που έχουν διαπαιδαγωγηθεί με τα χρόνια να είναι καχύποπτοι. Οι πολίτες σκέφτονται: αφού η κυβέρνηση κάνει στοχευμένη παρέμβαση στις λαϊκές αγορές κάτι ύποπτο συμβαίνει. Κανείς δεν μπαίνει στον κόπο να σκεφτεί ότι μπορεί να μην συμβαίνει τίποτα, παρεκτός από κάποιες μεμονωμένες καταγγελίες που μπορούν να διερευνηθούν χωρίς να αλλάξει το υφιστάμενο καθεστώς. Και ενώ οι λαϊκές αγορές λειτουργούν χωρίς διενέξεις και διαπληκτισμούς από μέρους των επαγγελματιών, έρχεται το υπουργείο να δει εκτεταμένη διαφθορά, μαφία και παθογένειες. Αυτό έχει σαν συνέπεια, ο κόσμος να αρχίζει να προβληματίζεται για το δίκαιο ή το άδικο της παρέμβασης. Η συζήτηση γίνεται για αυτό και σε μια στιγμή που τους αδικημένους που τάχα εξεγείρονται πάμε να τους βρούμε με τα κιάλια- η καθολική συμμετοχή στην απεργία πιστοποιεί και επιβεβαιώνει το παραπάνω.\nΣυνεχίζοντας το υπουργείο και προσπαθώντας να επιβάλλει την εξουσία του, προτείνει τις κληρώσεις ως μεθοδολογικό εργαλείο για τη κατάληψη των θέσεων. Ο υφυπουργός κάνει λόγο για "πατρίκιους και πληβείους" και για επιτήδειους που λυμαίνονται το χώρο των λαϊκών και εξασφαλίζουν πάντα μια προνομιούχα θέση.Τι είναι, ωστόσο, προνομιούχα θέση; Ας υποθέσουμε ότι είναι μια θέση από την οποία περνάει ο περισσότερος κόσμος. Ας πούμε ότι σε αυτήν τη θέση ο πωλητής πουλάει προϊόντα που δεν έχουν οι υπόλοιποι γύρω του. Προνομιούχα είναι η θέση, ας πούμε, όπου τον χειμώνα έχει ζέστη και το καλοκαίρι δροσιά. Εκεί όπου ο ο πωλητής μπορεί να έχει δίπλα το αυτοκίνητό του ώστε να αποφεύγει το φόρτωμα-ξεφόρτωμα. Μια καλή θέση, υποθέτουμε, είναι και αυτή που βρίσκεται ανάμεσα σε ευσυνείδητους επαγγελματίες που σέβονται τους πελάτες τους και αποτελούν " κράχτες" για τους άλλους που διαθέτουν λιγότερη πελατεία και που κοντά σε αυτούς μπορούν να την αυξήσουν. Επίσης, είναι σωστό ότι η λαϊκή αγορά λειτουργεί καλύτερα και πιο αποδοτικά όταν οι παραγωγοί και οι έμποροι αναμιγνύονται. Η επιμονή και η αδιάλλακτη στάση του υπουργείου για τη διάκριση τους και η επιχειρηματολογία που τη συνοδεύει, είναι διάτρητη. Το λέω αυτό επειδή ο οποισδήποτε επισκέπτης μπορεί να καταλάβει και να διακρίνει τους παραγωγούς από τους εμπόρους με βάση τις καρτέλες στις οποίες αναγράφεται η κατηγορία στην οποία είναι ενταγμένοι. Η επιμονή στην γκετοποίηση προωθεί την ομοιομορφία της αγοράς και συγκεντρώνει σε έναν χώρο πωλητές που πουλάνε ορισμένα είδη προϊόντων. Οι καταναλωτές θέλουν την ποικιλομορφία στους πάγκους των λαϊκών αγορών και οι πωλητές χρειάζεται να διατηρούν τις "αποστάσεις ασφαλείας"από τους συναδέλφους που διαθέτουν τα ίδια, προς πώληση, προϊόντα.\nΤο υπουργείο δείχνει ανένδοτο. Σε μια αγορά αυτορρυθμιζόμενη, έρχεται να ρυθμίσει αυτό που είναι ήδη ρυθμισμένο. Αφού δεν έχει συγκεκριμένα σχέδια και πλάνα που λαμβάνουν υπόψη τους κανόνες της αγοράς-βάλτε εδώ και τους άγραφους που έχουν μεγαλύτερη ισχύ- τα ρίχνει όλα στην τύχη. Η λοταρία είναι αυτή που θα αποκαταστήσει την νομιμότητα και τη δικαιοσύνη. Ωστόσο, αν ένας επαγγελματίας αλλάζει συνεχώς θέση χάνει την πελατεία του που με τόσο μόχθο κατάφερε να προσελκύσει. Δεν χρειάζεται να είναι κανείς ειδήμονας για να καταλάβει ότι το μεταβατικό στάδιο για να κερδίσει κάποιος καινούριους πελάτες είναι καταστροφικό για τα εισοδήματά του. Επίσης, προκύπτει και ένα άλλο ερώτημα εδώ: πώς ένας επαγγελματίας είναι σίγουρο ότι θα έχει την εύνοια της τύχης; Υπάρχει κάποιος που μπορεί να εγγυηθεί ότι ένας παραγωγός ή έμπορας θα καταλάβει "καλή" θέση; Η κλήρωση, όπως καταλαβαίνετε, δεν μπορεί να αποτελεί απάντηση της οργανωμένης πολιτείας. Εκτός και αν η πολιτεία απαντήσει επισήμως ότι " αν έχεις τύχη, διάβαινε"...\nαναρτήθηκε από το χρήστη ΙΩΑΝΝΗΣ ΞΕΝΙΔΗΣ @ 1:00 μ.μ. 0 σχόλια\nΕΣΤΩ ΜΙΑ ΦΟΡΑ ΣΤΗ ΖΩΗ ΣΟΥ...\n《 ΚΙ ΑΝ ΘΕΛΩ ΔΙΠΛΑ ΣΟΥ ΕΙΝΑΙ ΔΥΣΚΟΛΟ ΝΑ ΜΕΝΩ*\nΟ ΨΟΦΙΟΣ ΚΟΡΙΟΣ\nΗ ΕΠΑΡΣΗ ΤΗΣ ΣΗΜΑΙΑΣ\nΤΟ ΠΑΛΙΟΜΟΔΙΤΙΚΟ ΤΩΡΑ ΤΟΥ ΕΓΩ!\n!"ΤΑ ΚΙΤΡΙΝΑ ΓΑΝΤΙΑ"\nΕΙΚΟΝΕΣ ΜΕΣΑ ΑΠΟ ΤΟ ΧΙΟΝΙ\nΕΙΚΟΝΕΣ ΜΕΣΑ ΣΤΟ ΧΙΟΝΙ


«Ναυάγιο» με Μέλκα στον Διαγόρα | Onsports.gr\nhome ΠοδόσφαιροFootball League«Ναυάγιο» με Μέλκα στον Διαγόρα Κοινοποιήστε\n«Ναυάγιο» με Μέλκα στον Διαγόρα\tΣυντάκτης: Ράπτης Βρασίδας\nΔημοσίευση: Πέμπτη, 09 Φεβρουαρίου 2012 05.05\nΣε «ναυάγιο» οδηγήθηκαν οι διαπραγματεύσεις του Διαγόρα με τον τερματοφύλακα, Ηλία Μέλκα.\tΣε αναζήτηση ενός τερματοφύλακα και ενός αμυντικού μέσου βρισκόταν η ομάδα της Ρόδου, όμως τελικά θα προχωρήσει σε μία προσθήκη. Σύμφωνα με πληροφορίες, η χρυσή τομή με τον 22χρονο γκολκίπερ Ηλία Μέλκα δεν βρέθηκε και έτσι οι «κυανέρυθροι» θα προσπαθήσουν να αποκτήσουν έναν αμυντικό μέσο μέχρι τις 13 Φεβρουαρίου. Κατηγορία: Football League


Παπαχελας | Ελεύθερη Λαική Αντιστασιακή Συσπείρωση\nΑυτοί, δεν ξέχασαν την 5η Ιουλίου\nΕλευθερη Λαικη Αντιστασιακη Συσπειρωση\tΑρθρογραφία, Ελλάδα, Κοινωνία, Πολιτική\t#MWATCH, ΕΕ, Κομισιον, Μητσοτακης, Παπαχελας, γιουνκερ, TPIP\tLeave a comment\nΩς πρόπλασμα αντιδραστικών πολιτικών εξελίξεων, αποτιμούν το 38,5% που συγκέντρωσε το ΝΑΙ στο Δημοψήφισμα του Ιουλίου, οι πιο τολμηροί κύκλοι του νεοφιλελευθερισμού\nΈχει αποδειχθεί στο παρελθόν ότι ο δημοσιογράφος Αλέξης Παπαχελάς, εκφράζει με τον πλέον αυθεντικό και άμεσο τρόπο τους προβληματισμούς της πιο τολμηρής μερίδας των θιασωτών της ελεύθερης αγοράς και των μνημονίων, σε Ελλάδα και εξωτερικό. Γι αυτό μάλλον ανησύχησα όταν στις 2 Νοεμβρίου αρθρογράφησε στην ιστοσελίδα liberal.gr υποστηρίζοντας πως «ένα 38,5 % του ελληνικού λαού αναζητά ηγεσία».\nΟπως διευκρίνισε ο Α.Παπαχελάς «πρόκειται για το ποσοστό των ψηφοφόρων που ψήφισαν φιλοευρωπαϊκά κόμματα στις δύο εκλογικές αναμετρήσεις και ΝΑΙ στο δημοψήφισμα. Δεν είναι ένα ευκαταφρόνητο ποσοστό. Του λείπουν όμως τρία κρίσιμα μπλοκ: λαϊκά στρώματα, απολίτικοι ψηφοφόροι και κυρίως νέοι». Μάλιστα περιέγραψε την διαβολοβδομάδα που προηγήθηκε του δημοψηφίσματος της 5ης Ιουλίου ως εξής: «Οι οπαδοί του ΟΧΙ είχαν ορμή, πάθος. Οι οπαδοί του ΝΑΙ έμοιαζαν σαν να έχουν σηκωθεί με το ζόρι από την βολή του καναπέ τους. Έδωσαν την άνιση μάχη τους αλλά τους έλειπαν τα πρόσωπα και το “παραμύθι” που προφανώς είχε η άλλη πλευρά» καταλήγοντας στο ότι «είναι κρίσιμο το 38,5% να αποκτήσει νέα πρόσωπα, πειστικό αφήγημα και μια λαϊκή απήχηση». More


ΜΥΤΙΚΑΣ PRESS: Οι μίζες του θανάτου ή αλλιώς ο Τζων Λε Καρέ μένει Ελλάδα.\nΟι μίζες του θανάτου ή αλλιώς ο Τζων Λε Καρέ μένει Ελλάδα.\nΈγραφα σ΄ ένα άρθρο μου πριν ενάμιση χρόνο για τον Άκη Τσοχατζόπουλο και τα επαναλαμβάνω τώρα γιατί έχουμε μια ανάλογη περίπτωση: «ΥΠΟΒΡΥΧΙΑ, τύπου 214. Οι αποκαλύψεις έρχονται από το περιοδικό ''DER SPIEGEL'' και την Εισαγγελία του Μονάχου. Το 1997, Σημίτης Πρωθυπουργός, Τσοχατζόπουλος Υπουργός Άμυνας, οι γερμανικές εταιρείες HDW και FERROSTAAL είναι υποψήφιες για τη προμήθεια υποβρυχίων του Ελληνικού Ναυτικού. Η προσφορά τους ακριβότερη των Σουηδικών, Ολλανδικών αλλά και των σε ίδιο επίπεδο Γαλλικών. Έπρεπε να πάρουν τη προμήθεια αυτή πάση θυσία.\nΈτσι σύμφωνα με τη κατάθεση του Γιόχαν Φρίντριχ Χάουν, δεύτερου στην ιεραρχία της HDW μέχρι την συνταξιοδότησή του το 2003, στην Εισαγγελία του Μονάχου τον περασμένο Οκτώβριο, συστήθηκε η Ομάδα Α και δόθηκε ο κωδικός «Κύκλος Προσευχής». Κανονική οργάνωση πολεμικών επιχειρήσεων δηλαδή! Δεν έχει για μας ιδιαίτερη σημασία ποιοι ανήκαν σε αυτή τη συμμορία λεηλασίας εκτός από το ελληνικό της στοιχείο.\nΈτσι σύμφωνα πάντα με τη κατάθεση του κ. Χάουν, στο κύκλο συμμετείχε και ένας Έλληνας αρχιτέκτονας, που τους σύστησε ο τότε Υπουργός Άμυνας Τσοχατζόπουλος, ο οποίος συνοδευόταν από κάποιον Αλέξανδρο Αβατάγγελο, με διεύθυνση στη Κύπρο, η οποία σε έρευνα της Εισαγγελίας αποδείχτηκε ανύπαρκτη. Η προμήθεια σε περίπτωση επιτυχίας της επιχείρησης συμφωνήθηκε στα 7,5%, από τα οποία 3% θα κράταγε ο αντιπρόσωπος της HDW στην Ελλάδα και τα υπόλοιπα θα μοίραζε στα μέλη της ομάδας Α.\nΑς δούμε τα μεγέθη των ποσών αυτών. Πρώτη προμήθεια 2,1 δις. ευρώ για τέσσερα υποβρύχια, δεύτερη η συντήρηση των υπαρχόντων υποβρυχίων 300.000.000 ευρώ και τρίτη 1 δισ. ευρώ για άλλα δύο. Προμήθεια, 7,5 επί 3.400.000.000 ίσον 255.000.000, από αυτά ο αντιπρόσωπος κράτησε 102.000.000 και μοίρασε στην ομάδα Α 153.000.000 ευρώ. Από πληροφορίες του ελληνικού τύπου 55.000.000 ευρώ κατέληξαν σε ελληνικές τσέπες. Μήπως ζαλιστήκατε από τα εκατομμύρια; Αυτός δεν ήταν κωδικός προσευχής αλλά αρπαχτής και μάλιστα τεράστιας. Στη συνέχεια τσακώθηκαν στη μοιρασιά, έτσι γίνεται με τις συμμορίες κι άρχισαν τα καρφώματα, οι πυροβολισμοί, οι σκοτωμοί κι οι δίκες....\nΣε ποιόν κατέληξαν τα χρήματα της ελληνικής μίζας; Ποιοι ήταν οι εκπρόσωποι του Τσοχατζόπουλου στην Ομάδα Α, δεν είναι δύσκολο να βρεθούν, ξενοδοχεία, πτήσεις, γραμματείς των διευθυντών που ρύθμιζαν τα των συσκέψεων, λογαριασμοί. Επίσης εάν ακολουθήσουμε το δρόμο του χρήματος φτάνεις από αυτόν που φύγανε, δηλαδή το ελληνικό δημόσιο, έως τους παραλήπτες της μίζας. Εκατόν πενήντα τρία εκατομμύρια ευρώ λοιπόν ορφανά. Τι κάνει η ελληνική δικαιοσύνη; Γιατί τόση κωλυσιεργία»;\nΑυτά έγραφα τότε και πολύ – πολύ αργά, για να χαθούν στοιχεία, να «απολυμανθούν» εταιρείες και να «ρυθμιστούν» καταστάσεις, κινήθηκε η διαδικασία κι ο Τσοχατζόπουλος πήγε στη φυλακή. Δηλαδή το ΠΑΣΟΚ, το κόμμα που κυβέρνησε τη χώρα πάνω από είκοσι χρόνια φυλακίστηκε για παθητική δωροδοκία και διακίνηση «μαύρου» χρήματος. Γιατί ο Άκης ήταν το ίδιο το ΠΑΣΟΚ.\nΤο 1998 έγινε διαγωνισμός από τη Γενική Διεύθυνση Εξοπλισμών του ΥΠΕΘΑ για τη προμήθεια αντιαεροπορικών βλημάτων. Υποψήφια τα ρωσικά ΤΟR Μ1, τα καναδικά ADATS OERLIKON και τα γαλλικά CROTALE. Τα ρωσικά ήταν μακράν τα καλύτερα αλλά πιο ακριβά και με ένα ιδιαίτερα σημαντικό μειονέκτημα. Δεν ήταν συμβατά με το τότε ελληνικό σύστημα αεράμυνας. Ο Υπουργός Τσοχατζόπουλος τον Νοέμβριο του 1998, ενέκρινε τη προμήθεια εικοσιένα πυραύλων ΤΟR Μ1 και το δικαίωμα προαίρεσης για άλλους εικοσιεννιά, με απ΄ ευθείας ανάθεση στη ρωσική κρατική εταιρεία αμυντικών συστημάτων ''Almaz-Antey''.\nΤον Φεβρουάριο του 1999 ο διευθυντής των εξοπλισμών Γιάννης Σμπώκος κατακύρωσε την απ΄ ευθείας ανάθεση αναφέροντας σαν λόγους, το κατεπείγον της προμήθειας και τη μοναδικότητα του κατασκευαστή. Και προσέξτε η συμφωνία έγινε όχι με την εταιρεία που είχε την αντιπροσωπεία των Ρώσων στην Ελλάδα, αλλά με τη μητρική. Όσο γίνεται πιο μακριά. Για να χαθεί το χρώμα του χρήματος. Πλέον αυτού δεν ζητήθηκαν νομικές εγγυήσεις και τέτοιες τραπεζικές καλής εκτέλεσης. Έτσι αργότερα όταν παρουσιάστηκαν προβλήματα σε λογισμικό, συντήρηση και ανταλλακτικά, οι Ρώσοι σφύριζαν αδιάφορα.\nΤο αρχικό συμβατικό τίμημα ήταν 519.053.910 δολάρια. Το 2000, ο Σμπώκος, υπογράφει την 1η συμπληρωματική σύμβαση, ζητώντας άλλους τέσσερις TOR-M1 που ανεβάζουν το συνολικό τίμημα στα 818.695.684 δολάρια.\nΜε βάση την ελληνική νομοθεσία η προμηθεύτρια εταιρεία ήταν υποχρεωμένη να υλοποιήσει έργα αξίας 250.817.577 $ για αντισταθμιστικά (offsets) της προμήθειας. Το ποσό αυτό, το οποίο δεν αντιστοιχεί σε ρευστό χρήμα, αλλά σε έργα, υπηρεσίες, κ.λ.π. πιστώθηκε, όπως γνωστοποίησε το ΥΠΕΘΑ στην κατασκευάστρια εταιρεία, στην ''Drumilan Internationa''. Ποια είναι αυτή και πως επιλέχτηκε; Ύστερα από λίγους μήνες, όμως, και ενώ δεν έχει υλοποιηθεί κανένα αντισταθμιστικό φεύγουν από την ''Antey'' 25.000.000 δολάρια, προς τη ''Drumila'' και στη συνέχεια χάνεται σε κρυφούς λογαριασμούς και offshore εταιρείες... Αυτά είναι γνωστά από τα επίσημα έγγραφα του ελληνικού ΥΠΕΘΑ. Κάποια πάνε και στην offshore εταιρεία ''Bluebell''. Η ''Drumilan'' έχει εκπρόσωπο, τον Πορτογάλο υπήκοο Φουάντ αλ Ζαγιάντ και διευθύνοντα τον Βλάσση Καμπούρογλου. Το ότι αυτοί ήταν φίλοι του Τσοχατζόπουλου δεν είχε καμιά σημασία. Και στη ''Bluebell'' διαχειριστής ήταν ο Ζήγρας, ο φυλακισμένος εξάδελφος του Άκη.\nΤο 2002 ο Σπύρος Τραυλός, διάδοχος του Σμπώκου, όταν έψαξε να δει τι είχε γίνει με τα offsets διαπίστωσε ότι η ''Drumilan'', που είχε αναλάβει να τα υλοποιήσει, είχε κλείσει τα γραφεία της στην Αθήνα κι ο εκπρόσωπός της Αλ Ζαγιάτ μαζί με τον Καμπούρογλου είχαν εξαφανιστεί. Ο Τραυλός ενημέρωσε για το θέμα, τον διευθυντή της ''Almaz-Antey'' Ιγκόρ Κλίμοφ, ο οποίος επισκέφτηκε τη χώρα μας τον Μάιο του 2003 για έρευνες. Διαπιστώθηκε ότι ποσό περίπου 45 εκατ. δολαρίων είχε εκταμιευτεί προς την ''Drumilan'' και στη συνέχεια 12 εκατ. εντοπίστηκαν σε λογαριασμό του προηγούμενου Προέδρου της ''Almaz-Antey'' Βορόμπιεφ που είχε υπογράψει τη σύμβαση προμήθειας. Ένα μήνα μετά ο Τραυλός πήγε στη Μόσχα και περίμενε τον Κλίμοφ στη Κόκκινη Πλατεία, όπου είχαν ραντεβού. Εκεί πληροφορήθηκε ότι ο Κλίμοφ είχε δολοφονηθεί! Το απόγευμα της ίδιας ημέρας σε μια κωμόπολη κοντά στη Μόσχα δολοφονήθηκε και ο Σεργκέι Σίτκο, στενός συνεργάτης του Κλίμοφ και πρόεδρος θυγατρικής της ''Almaz''. Πριν λίγες ημέρες και εντελώς συμπτωματικά σε σχέση με τις νέες έρευνες που γίνονται για την υπόθεση των ΤΟR Μ1, στη Τζακάρτα σε ξενοδοχείο της πόλης, βρέθηκε δολοφονημένος ο Βλάσσης Καμπούρουγλου. Ένας ακόμη από τους βασικούς μάρτυρες της βρόμικης αυτής υπόθεσης. Κι ο έτερος της ''Drumilan'', Φουάντ Αλ Ζαγιάτ είναι εξαφανισμένος. Κάποιοι προσπαθούν να κλείσουν όλα τα στόματα. Για να μη προχωρήσει παραπέρα η έρευνα. Η ουσία όμως έχει πλέον γίνει αντιληπτή. Για τη ληστεία της χώρας μας, για τα εκατομμύρια που έπεφταν σαν το χαλάζι. Για ένα κόμμα που κατέστρεψε τη χώρα αλλά και για άλλα που δεν μπόρεσαν ή δεν τους άφησαν να σταματήσουν τη λεηλασία.\nΓιατί όμως βγαίνουν τώρα όλα αυτά; Λίστες, μίζες, συμμορίες, συλλήψεις. Τι συμβαίνει; Είναι η Κυβέρνηση, είναι ο σημερινός Πρωθυπουργός; Είναι το σημερινό πολιτικό σύστημα που καταλαβαίνοντας ότι πνέει τα λοίσθια προσπαθεί να κάνει «αυτοκάθαρση»; Είναι ίσως όλα αυτά μαζί. Και λέω ίσως, γιατί αυτό θα φανεί στο επόμενο χρονικό διάστημα. Και μακάρι να μη σταματήσει η προσπάθεια αυτή. Όχι για λόγους εκδίκησης, αλλά σωφρονισμού και δικαιοσύνης! Το έχει ανάγκη η χώρα....\nΑναρτήθηκε: Σάββατο, Οκτωβρίου 20, 2012


«Ανάσα» ρευστότητας 30 εκατ. ευρώ στη Δυτική Ελλάδα | Εφημερίδα Πρωινή\n«Ανάσα» ρευστότητας 30 εκατ. ευρώ στη Δυτική Ελλάδα\n-Υπεγράφη η πρόσκληση ενίσχυσης των μικρομεσαίων επιχειρήσεων και των ελεύθερων επαγγελματιών από τον περ/ρχη Νεκτάριο Φαρμάκη\nΠώς κατανέμονται οι πόροι και ποιοι είναι οι δικαιούχοι\nΥπεγράφη την περασμένη Παρασκευή από τον Περιφερειάρχη Δυτικής Ελλάδας, Νεκτάριο Φαρμάκη, η πρόσκληση της Δράσης για τη στήριξη των επιχειρήσεων που επλήγησαν από την Covid-19 στη Δυτική Ελλάδα, η οποία εντάσσεται στο Επιχειρησιακό Πρόγραμμα «Δυτική Ελλάδα 2014-2020, στον Άξονα 1, που αφορά την ενίσχυση της ανταγωνιστικότητας και της εξωστρέφειας των επιχειρήσεων, μετάβαση στην ποιοτική επιχειρηματικότητα, με αιχμή την καινοτομία και αύξηση της εγχώριας προστιθέμενης αξίας. Όπως είχε αποκαλύψει πρώτη η «Πρωινή» με πρωτοσέλιδό της στις 11 Σεπτεμβρίου του 2020, ο προϋπολογισμός της Δημόσιας Δαπάνης της συγκεκριμένης Δράσης ανέρχεται στο ποσό των 30.000.000 ευρώ και αφορά τη χορήγηση κεφαλαίων κίνησης στις μικρομεσαίες επιχειρήσεις που πλήττονται από τις επιπτώσεις της πανδημίας. Η δημόσια χρηματοδότηση καλύπτει Κεφάλαιο Κίνησης ίσο με το 50% των εξόδων της επιχείρησης κατά το έτος 2019, με ελάχιστο ποσό επιχορήγησης τα 5.000€ και μέγιστο τα 50.000,00€, ενώ το καταβληθέν κεφάλαιο κίνησης θα πρέπει να έχει αναλωθεί εντός του 2021.\nΟ προϋπολογισμός κατανέμεται στις εξής κατηγορίες δικαιούχων:\nΝ. Φαρμάκης: «Στηρίζουμε με πράξεις»\n«Στέκουμε με πράξεις και όχι με λόγια στο πλευρό των μικρομεσαίων επιχειρήσεων και των επαγγελματιών του τόπου μας, που αποτελούν την ραχοκοκαλιά της τοπικής οικονομίας. Ούτε ένα ευρώ στάσιμο και αναξιοποίητο στις δύσκολες εποχές που ζούμε! Έχουμε ήδη ενεργοποιήσει το σύνολο του Επιχειρησιακού μας Προγράμματος που αφορά την ενίσχυση της επιχειρηματικότητας, με κάθε τρόπο. Γιατί όλοι μαζί, ο καθένας από το μετερίζι του, καλούμαστε να ξεπεράσουμε τη μεγάλη δυσκολία και να κρατήσουμε όρθιες τις επιχειρήσεις και τις θέσεις εργασίας» δήλωσε ο Περιφερειάρχης Νεκτάριος Φαρμάκης.\n« Συνεχίζει τη λειτουργία της η εταιρία «Σηπέτας» στον Πύργο μετά την φωτιά\nΧρ. Γαβράς: Αλήθεια, θα κάνετε μικροπολιτική ή θα μας πείτε πόσους γιατρούς προσλάβατε; »


Ο Μιχάλης Καλογεράκης και η μπαταρία που δεν χαλάει ποτέ.. – ΜΟΥΣΑΙΟΣ\n« Μιχάλης Καλογεράκης: Τι θα λέγατε για δωρεάν θέρμανση για πάντα;\nTour στον Διεθνή Διαστημικό Σταθμό (ISS) HD βίντεο στην Αγγλικήν.. »\nΤο είχε πει ο Μιχάλης Καλογεράκης, την τελευταία φορά που συναντηθήκαμε, και το έκανε! Ο λόγος για την κατασκευή μιας μπαταρίας της οποίας ο χρόνος ζωής θα υπερέβαινε κατά πολύ τα όρια ζωής του κατασκευαστή της! Στο βίντεο που ακολουθεί θα τον ακούσετε να αναλύει τα πλεονεκτήματα της μπαταρίας μολύβδου οξέος, την κατασκευή της οποίας ολοκλήρωσε προσφάτως. Περισσότερα : http://www.ribandsea.com/news/2124-mi…


Σάλος με μοντέλα που έδειξαν το στήθος τους στην κερκίδα. Για… καλό σκοπό λένε οι ίδιες - Tromaktiko.gr\nΣάλος με μοντέλα που έδειξαν το στήθος τους στην κερκίδα. Για… καλό σκοπό λένε οι ίδιες\nΔύο μοντέλα από τις ΗΠΑ έδειξαν το στήθος τους στην κάμερα την ώρα του αγώνα μπέιζμπολ για το World Series των Washington Nationals με τους Houston Astros, με τις ίδιες να δηλώνουν ότι έγινε για… καλό σκοπό.\nΗ Λόρεν Σάμερ και η Τζούλια Ρόουζ έγιναν διάσημες σε μία βραδιά όταν έδειξαν το στήθος τους σε παίκτη του μπέζιμπολ κατά τη διάρκεια παιχνιδιού για το World Series των Washington Nationals με τους Houston Astros.\nΟι δύο τους οδηγήθηκαν άμεσα εκτός γηπέδου και στο αστυνομικό τμήμα της περιοχής, ενώ αποβλήθηκαν δια παντός από τα γήπεδα του μπέιζμπολ, μετά από άμεση απόφαση της ομοσπονδίας.\nΗ Σάμερ όμως δήλωσε ότι γνώριζαν για την τιμωρία, αλλά η αιτία της πράξης τους ήταν σημαντικότερη. “Θέλω να ξεκαθαρίσω πως ξέραμε ότι θα τιμωρηθούμε. Η επιστολή που δείξαμε με την απαγόρευση εισόδου είναι αληθινή και «ναι» θα το έκανα ξανά. Το σημαντικό είναι να εγγραφείτε στο @SHAGMAG_ γιατί τα έσοδα θα πάνε απευθείας σε γυναίκες που έχουν καρκίνο του μαστού, προκειμένου να πληρώσουν τα ιατρικά τους έξοδα”, ανέφερε σε ανάρτησή της στο instagram.Το στιγμιότυπο που έφερε τον αποκλεισμό τους\nbest caption gets a shout out in my story\nA post shared by Julia Rose (@its_juliarose) on Apr 30, 2019 at 12:00pm PDT\nIn desperate need of a vacation. Where should I go next?!\nWhat else do you wear to a club?\nA post shared by Lauren Summer (@heylaurensummer) on Jul 31, 2019 at 12:08pm PDT\nWhat is your absolute favorite meal? Mine is Pad Thai


PIAZZA del POPOLO ®: Επιτυχίες του Νηρέα Ορεστιάδας στους αγώνες «Ελευθέρια 2013» στην Δράμα\nΕπιτυχίες του Νηρέα Ορεστιάδας στους αγώνες «Ελευθέρια 2013» στην Δράμα\nΟ Κολυμβητικός όμιλος Ορεστιάδας «ΝΗΡΕΑΣ», συμμετείχε στους διασυλλογικούς αγώνες κολύμβησης ακαδημιών 7-8-9 ετών «ΕΛΕΥΘΕΡΙΑ 2013», που διεξήχθησαν στις εγκαταστάσεις του Δημοτικού Κλειστού Κολυμβητηρίου Δράμας, όπου συμμετείχαν περισσότεροι από 200 αθλητές/αθλήτριες, από 11 συλλόγους της βορείου Ελλάδος και της Βουλγαρίας.\nΑπό την 24μελή αποστολή του «ΝΗΡΕΑ» οι 7 κολυμβητές- τριες ήταν 9 ετών, οι 11 8ετών και 6 αθλητές -τριες 7 ετών. Για 6 από τους 24 κολυμβητές-τριες της αποστολής ήταν η πρώτη συμμετοχή τους σε επίσημους αγώνες κολύμβησης.\nΠαρά το μικρό της ηλικίας των κολυμβητών-τριών, το επίπεδο των αγώνων για ακόμη μια φορά ήταν αρκετά υψηλό, γεγονός που αποδεικνύει τις μέγιστες προσπάθειες που καταβάλλουν σύλλογοι, προπονητές, αθλητές και γονείς για το άθλημα της κολύμβησης. Για το ΝΗΡΕΑ Ορεστιάδας πραγματοποιήθηκαν 28 νέοι χρόνοι ρεκόρ και 14 επιδόσεις ανήκουν μέσα στην οκτάδα της γενικής κατάταξης διαφορετικών αγωνισμάτων και κατηγοριών.\nΣυνολικά ο σύλλογος κατέκτησε 6 μετάλλια εκ των οποίων 1 Χρυσό, 1 Ασημένιο και 4 Χάλκινα. Συγκεκριμένα τα μετάλλια των μικρών κολυμβητών-τριών έχουν ως εξής:\nΗ 9χρονη κολυμβήτρια Ελένη Παπαγιαννίδου, με χρόνους 41.16 και 52.05 στα 50μ ελεύθερο και 50μ πρόσθιο αντίστοιχα, κατέκτησε την 1η και 3η θέση στην κατηγορία της, σημειώνοντας 2 νέα ατομικά ρεκόρ.\nΗ επίσης 9χρονη κολυμβήτρια Μακροβασιλείου Αικατερίνη με χρόνο 1.42.38 κατέκτησε ασημένιο μετάλλιο στο αγώνισμα των 100μ Μ.Α στο οποίο αγωνίσθηκε για πρώτη φορά και το χάλκινο μετάλλιο στα 50μ ύπτιο όπου σημείωσε νέο ατομικό ρεκόρ με χρόνο 44.44.\nΟ οκτάχρονος Παπαδόπουλος Αθανάσιος κατέκτησε χάλκινο μετάλλιο στα 25 μ. πεταλούδα και με νέο ατομικό ρεκόρ 22.41 ανέβηκε στο τρίτο σκαλί του βάθρου των νικητών.\nΤέλος ο 7χρονος κολυμβητής Αθανασιάδης Σωτήρης εντυπωσίασε με την εμφάνιση του , αφήνοντας υποσχέσεις για την μελλοντική του πορεία. Αν και αγωνιζόταν για πρώτη φορά στα 25μ Πρόσθιο, κατέκτησε το χάλκινο μετάλλιο με χρόνο 31.61, ενώ λίγο έλλειψε να κατακτήσει και την τρίτη θέση στα 25μ ελεύθερο , όπου με χρόνο 22.89 παρέμεινε 4ος .\nΑθλητές/ριες του ΝΗΡΕΑ της 24μελούς αποστολής: Παπαγιαννίδου Ελένη, Μακροβασιλείου Αικατερίνη, Ζηλούδης Γρηγόριος, Κουρογιάννης Αθανάσιος, Ρετσίδης Βασίλειος, Βασιλόπουλος Κυριάκος, Παπαδόπουλος Αθανάσιος, Ζαχαριάδου Μαρίλια, Τσιάμη Άρτεμις, Σπανδωνίδης Βασίλειος, Ζάχου Σταματία, Τζαφέρη Μαρία, Σταματόπουλος Πέτρος, Οικονόμου Γεώργιος, Αθανασιάδης Σωτήριος, Σιββά Δανάη, Σιββά Χριστιάνα, Λιλιτάκη Ελένη, Κατσικάς Γεώργιος, Τζίνη Ραφαιλία, Μαλτούδη Μαρία, Πανταζίδης Τηλέμαχος , Παρασκευόπουλος Παναγιώτης και Τσιρούδη Αποστολία.\nΑρχηγοί Αποστολής: Ρετσίδης Οδυσσέας, Καμπάδαης Πασχάλης


Το ΝΑΤΟ έδωσε τη “σκυτάλη” της Ασίας στον Ερντογάν: Ο ρόλος της Τουρκίας και ο παντουρκισμός – Προέλαση\n©NATO | Στην τελετή αλλαγής διοικήσεως της νατοϊκής αποστολής Resolute Support Mission στο Αφγανιστάν παρευρέθηκε ο Ανώτερος πολιτικός εκπρόσωπος του NATO στο Αφγανιστάν Πρεσβευτής Στέφανο Ποντεκόρβο, ο υποδιοικητής της Resolute Support Mission Στρατηγός Νίκολα Ζανέλι και ο τούρκος Πρεσβευτής στο Αφγανιστάν Oğuzhan Ertuğru.\nς αποτέλεσμα της ανάγνωσης ποίησης του Ερντογάν στο Μπακού, το ιρανικό Υπουργείο Εξωτερικών κάλεσε τον πρέσβη της Τουρκίας στην Τεχεράνη. “Ο Τούρκος πρέσβης πληροφορήθηκε ότι η εποχή των εδαφικών αξιώσεων και των επεκτατικών αυτοκρατοριών έχει τελειώσει”, δήλωσε στο Υπουργείο Εξωτερικών του Ιράν στον ιστότοπό του. “Το Ιράν δεν επιτρέπει σε κανέναν να αναμιχθεί στην εδαφική του ακεραιότητα”.\nNATONRFVJTFΑμυντικά νέαΑφγανιστάν- افغانستانΗΠΑ-USAΤουρκία-Türkiye


ΣΥΡΙΖΑ: Να αποσυρθεί άμεσα η τροπολογία για την ασυλία της επιτροπής λοιμωξιολόγων – dete | Eιδήσεις | Πάτρα | Δυτική Ελλάδα\nΚυριακή, 9.05.2021, 7:37 πμ\nΜάι 9, 2021 7:37 πμ\n22.04.2021 / 20:40\nΤην άμεση απόσυρση της «αντισυνταγματικής διάταξης», που «εξασφαλίζει την ασυλία των μελών της επιτροπής λοιμωξιολόγων δίνοντας στρεβλή εντύπωση για τα μέλη της» ζητά με σημερινή του ανακοίνωση ο ΣΥΡΙΖΑ.\n«Η αιφνιδιαστική τροπολογία δέκα υπουργών της κυβέρνησης που εξασφαλίζει ότι μέλη της επιτροπής λοιμωξιολόγων, όχι μόνο δεν μπορούν να διωχθούν δικαστικά, αλλά ούτε καν να κληθούν να καταθέσουν στις δικαστικές Αρχές για τη διαχείριση της πανδημίας, μην τυχόν και αποκαλυφθούν οι παρεμβάσεις της κυβέρνησης, εξηγεί για ποιον λόγο εδώ και έναν χρόνο η κυβέρνηση Μητσοτάκη αρνείται να δημοσιοποιήσει τα πρακτικά των συνεδριάσεων», σημειώνει η αξιωματική αντιπολίτευση, μεταδίδει το ΑΠΕ-ΜΠΕ.\nΠροσθέτει ακόμα ότι «επιβεβαιώνει την κριτική» του ΣΥΡΙΖΑ-ΠΣ «πως ο κ. Μητσοτάκης αγνοεί τις εισηγήσεις τους και τα επιδημιολογικά δεδομένα και φέρνει τους επιστήμονες προ τετελεσμένων και προειλημμένων πολιτικών αποφάσεων».\n«Σε κάθε περίπτωση άλλωστε, ο ρόλος της επιτροπής είναι γνωμοδοτικός, συνεπώς οι όποιες ευθύνες για τα εγκληματικά λάθη που έχουν οδηγήσει στο 6μηνο αποτυχημένο λοκντάουν, στην κατάρρευση του ΕΣΥ και της οικονομίας, είναι αποκλειστικά του κ. Μητσοτάκη και των υπουργών του», συνεχίζει ο ΣΥΡΙΖΑ.\n«Αναμένουμε την άμεση απόσυρση της αντισυνταγματικής αυτής διάταξης και την άμεση δημοσίευση των πρακτικών από όλες τις συνεδριάσεις της Επιτροπής, ώστε να κατανοήσουμε για ποιες παρεμβάσεις υπουργών του κ. Μητσοτάκη ζητείται σήμερα η ασυλία» καταλήγει.\nΥπενθυμίζεται ότι με τροπολογία προβλέπεται η απαλλαγή των επιστημόνων που απαρτίζουν τις επιτροπές ειδικών από κάθε ευθύνη για τις απόψεις που διατυπώνουν ή την ψήφο που δίνουν κατά την άσκηση των καθηκόντων τους.\nΣτο άρθρο 4 της τροπολογίας ότι οι λοιμωξιολόγοι δεν ευθύνονται, δεν διώκονται και δεν εξετάζονται για γνώμη που διατύπωσαν ή ψήφο που έδωσαν κατά την άσκηση των καθηκόντων τους ως μέλη της επιτροπής.\nΣΥΡΙΖΑ για διάγγελμα Μητσοτάκη: "Έχει κουράσει πια ο πρωθυπουργός"


Βάσω Ε. Μώραλη, Author at AthleteStories\nΓεννήθηκε στην Ελευθερούπολη και μεγάλωσε στη Νικήσιανη Παγγαίου Καβάλας, με γονείς μετανάστες στη Γερμανία. Αποφοίτησε από το Νομικό Τμήμα της Νομικής Σχολής Αθηνών κι από το «Εργαστήρι Επαγγελματικής Δημοσιογραφίας» στην Αθήνα, τη δεκαετία του ’80. Αργότερα σπούδασε Δημόσιες Σχέσεις και Επικοινωνία σε Κολλέγιο του Σίδνεϊ Αυστραλίας (St. George TAFE). Έχει, επίσης, παρακολουθήσει διεθνούς επιπέδου σεμινάρια Διοίκησης - Διαχείρισης Ανθρώπινου Δυναμικού στην Αυστραλία (Σίδνεϊ). Εργάστηκε ως Δημοσιογράφος συνολικά επί 36 χρόνια στην Ελλάδα και την Αυστραλία: στη Ραδιο-Τηλεόραση, σε ημερήσιες εφημερίδες σε περιοδικά και σε ειδησεογραφικούς ιστοτόπους. Επί 30 χρόνια υπήρξε δημοσιογράφος και στέλεχος στην ΕΡΤ (στην Αθήνα, στην Αυστραλία και στην Ανατ. Μακεδονία/Διευθύντρια Περιφερειακού Σταθμού ΕΡΑ Καβάλας), ενώ για περίπου επτά χρόνια εργάστηκε ως δημοσιογράφος και ως επικεφαλής του Ελληνικού Προγράμματος της Κρατικής Ραδιοτηλεόρασης Αυστραλίας SBS. Δίδαξε επί έξι χρόνια Δημοσιογραφία στο Δημόσιο ΙΕΚ Δημοσιογραφίας Χαλανδρίου, στην Αθήνα. Επίσης, έχει επιμεληθεί ή/και εκδώσει ειδικά πολυσέλιδα λευκώματα για την Ελληνορθόδοξη Αρχιεπισκοπή Αυστραλίας και για μεγάλες ελληνικές κοινότητες της Αυστραλίας (Σίδνεϊ). Έγινε ευρύτερα γνωστή στο Πανελλήνιο, αλλά και διεθνώς, λόγω της επαγγελματικής της ενασχόλησης για πολλά χρόνια με την Αθλητική Δημοσιογραφία, στην Ελλάδα και την Αυστραλία. Το 1983 ήταν η πρώτη γυναίκα στον κόσμο που μετέδωσε απευθείας ποδοσφαιρικό αγώνα (για το ραδιόφωνο της ΕΡΤ / Β’ Πρόγραμμα) και συνέχισε για πολλά χρόνια τις ραδιο-τηλεοπτικές μεταδόσεις ποδοσφαίρου, βόλεϊ και στίβου (κυρίως) στην Ελλάδα και το εξωτερικό. Ήταν η συντονίστρια των ζωντανών τηλεοπτικών μεταδόσεων των τριών καναλιών της ΕΡΤ στους Ολυμπιακούς Αγώνες της Αθήνας το 2004, ενώ κάλυψε συνολικά τρεις Ολυμπιακές διοργανώσεις για την ΕΡΤ. Υπήρξε η πρώτη γυναίκα που ο Πανελλήνιος Σύνδεσμος Αθλητικού Τύπου (ΠΣΑΤ) ενέγραψε στις τάξεις του ως τακτικό μέλος του, το 1987. Έχει τιμηθεί από τον ΠΣΑΤ με ειδικό βραβείο για την πολύχρονη προσφορά της στην Αθλητική Δημοσιογραφία, ενώ είναι μέλος της Επιτροπής Επιλογής των ετήσιων αθλητικών δημοσιογραφικών βραβείων του ΠΣΑΤ. Ως δικηγόρος (μέλος των Δικηγορικών Συλλόγων Αθηνών και Καβάλας) εκπροσώπησε πολλούς γνωστούς Έλληνες και ξένους αθλητές και προπονητές στην Ελλάδα και το εξωτερικό. Στις Ευρωεκλογές του Μαΐου 2019 ήταν υποψήφια Ευρωβουλευτής με το Κίνημα Αλλαγής. Μετά τη συνταξιοδότησή της (2015) ζει μόνιμα στη γενέτειρά της και ασχολείται με την ιστορική έρευνα ιδίως για την περιοχή της Ανατ. Μακεδονίας. Είναι παντρεμένη με τον (Ελληνο-Αυστραλό) δημοσιογράφο Κώστα Ε. Γιωτάκη.\nαπό Βάσω Ε. Μώραλη 8 Μαρτίου, 2020


TDi power για τα Jeep TJ & YJ « nomad.gr – Off-Road, Travel and Outdoor Team\nOlder post -> Nomads “Transylvania – Jan2011”\nNewer post -> Ορεινή Κορινθία (μέρος Β΄)\nTDi power για τα Jeep TJ & YJ\nNovember 29th, 2010 by Mike Miskis\nΜπορεί η παραγωγή των TJ και YJ να έχει πλέον σταματήσει, αυτά όμως εξακολουθούν να παραμένουν Νο1 στον κόσμο των aftermarket επεμβάσεων. Εξάλλου για κάποια -λίγα- 4Χ4 ισχύει το “some age, others mature” και όσα χρόνια κι’αν περάσουν παραμένουν αξεπέραστα και κλασσικά.\nΗ φωτό με το πανέμορφο YJ δεν έχει μοντάζ, το αυτοκόλλητο TDI στην πόρτα είναι πραγματικό.\nΣτην έκθεση SEMA2010 η εταιρεία HPA Motosports παρουσίασε την diesel έκδοση του Jeep YJ , με το TJ να ακολουθεί.\nΤο μοτέρ δεν είναι άλλο από το 1.9TDi της VW το οποίο κινεί τα Passat και Golf σε όλο τον κόσμο εκτός… Αθήνας και Θεσσαλονίκης!! Η αξιοπιστία του είναι σημείο αναφοράς. Με τις περιποιήσεις της εταιρείας, φτάνει μέχρι τους 180hp, πάντα με εγγύηση, αλλά το ενδιαφέρον (όπως θα περίμενε κανείς) είναι η ροπή του, που σύμφωνα με τις μετρήσεις της HPA είναι, στις χαμηλές στροφές, μεγαλύτερη από ενός μεγάλου βενζινοκίνητου V8 και διπλάσια από αυτήν του 4λιτρου εξακύλινδρου που κινούσε τα οχήματα από το εργοστάσιο, και που πολύ καλά γνωρίζουμε και εδώ στην Ελλάδα.\nΤο κιτ μετατροπής περιλαμβάνει χειροποίητες τροχαλίες, βάσεις, ψυγεία, καθώς και όλες τις καλωδιώσεις. Ο πελάτης μπορεί να παραδώσει το όχημα του στην εταιρεία και μετά από 20 ημέρες να το παραλάβει έτοιμο, αντί του τσουχτερού ποσού των 16.000$.\nΑυτό που δεν ξέρω αν ξέρουν στην HPA είναι ότι ακριβώς αυτό το μοτέρ φοράει το αγωνιστικό YJ του Boros, αυτό που κλέβει εκκλησίες στο ΤΑΤ τα τελευταία τέσσερα χρόνια! Λέτε να το είδαν εκεί και να τους μπήκαν ιδέες?\n15 Comments to “TDi power για τα Jeep TJ & YJ”:\n29/11/2010 at 3:46 pm\nΜας εφτιαξες και μας κατέστρεψες συγχρόνως .\n29/11/2010 at 5:18 pm\nΕνδιαφέρον ακούγεται, αλλά αν είναι να δώσεις 16 χιλιάρικα, βάζεις άλλα 3 και παίρνεις το HEMI 6.1 κομπλέ και ποιος τη γ@$** την οικονομία!\nΩραιο ποστάκι αλλά το comment του Γιάννη όλα τα λεφτά!!!\nΕεεε… είναι προφανές νομίζω, με 16 χιλιάρικα κόστος, ότι δεν το κάνουν για οικονομία. Φαντάζομαι ότι με λιγότερα λεφτά μπορείς να βάλεις τον 8λιτρο V10 του Viper.\nΟπότε ποιος τον γ@μ@ει τον 6.1!\nΝομίζω ότι το concept της ΗΡΑ είναι πολύ διαφορετικό, γι’αυτό και το ξεχώρισα από τα άπειρα engine swaps που κάνουν οι Αμερικάνοι.\n29/11/2010 at 7:10 pm\nΑυτή τη μετατροπή δε θα μπορούσε να την φέρει εις πέρας ο δαιμόνιος Ευάγγελος με μεταχειρισμένα πολύ φθηνότερα εξαρτήματα;\nΑπό το στόμα μου το πήρες Παναγιώτη! Σίγουρα είναι ένα ξεχωριστό concept. Όμως, για να το φιλοσοφήσουμε και λίγο, σε συνέχεια και του γενικότερου προβληματισμού περί μετατροπών – εξέλιξης – οικονομικής κρίσης, νομίζω ότι στη ζυγαριά αξιολόγησης μίας οποιασδήποτε μετατροπής, πρέπει πλέον – περισσότερο από ποτέ – να βάζουμε και τον παράγοντα κόστος.\nΓιάννη, συμφωνώ σε αυτό. Εξάλλου, ακόμα και για την Αμερική το “πακέτο” θεωρείται πανάκριβο. Αλλά έχει ενδιαφέρον και χαίρομαι όταν βλέπω ανθρώπους να προκόβουν.\nΔείχνει να το έχουν ψάξει. Σκεφτείτε ότι δεν έβαλαν τον 2.8CRD του JK λόγω κόστους, λόγω μη συμβατότητας με το ΑΧ15, λόγω εκπομπών ρύπων και λόγω βάρους!!\nΓιατί δεν έβαλαν κάποιον Cummins από όσους ήδη κυκλοφορούν στις ΗΠΑ, είναι μια απορία μου. Θα στοίχιζε και πολύ φθηνότερα. Ίσως πάλι λόγω βάρους.\nΦαίνεται Mike πως οι Αμερικάνοι έχουν αδυναμία στα μοτέρ της VW. Δεν εξηγείται αλλιώς. Πριν από αρκετό καιρό διάβαζα ένα άρθρο στο JP που έλεγε ότι το μέλλον για τους κινητήρες στα jeep δεν είναι οι ντιζελοκινητήρες, αλλά οι τουρμπάτοι βενζινοκινητήρες, φέρνοντας σαν παράδειγμα τον γνωστό και πολύ πετυχημένο δίλιτρο turbo της VW…\nΤο ακούω χρόνια. Μου θυμίζει την ιστορία με τις ανεξάρτητες αναρτήσεις για εκτός δρόμου χρήση…\n1/12/2010 at 11:32 am\nΚαι άμα παγώσει το πετρέλαιο?\nΚαι αν στην έρημο πάρει φωτιά η βενζίνη; 🙂\n2/12/2010 at 2:25 pm\nΆσε που όταν έχει λιακάδα μπορεί να αρπάξει το δεξί μπουζί του μεσσαίου διαφορικού… Βρε παλιόπαιδο, θα πας στην ορεινή Κορινθία? Δε θα σε δω γιατί έχω φουλ δουλειά στο νέο αμαξοστάσιο του Μετρό, όλη τη βδομάδα πριν την εκδρομή και ίσως και την επόμενη… Κρίμα… Καλά να περάσεις και καλή (επαν)εκκίνηση!\n2/12/2010 at 4:12 pm\nΕυχαριστώ για τις ευχές Νίκο! Ναι λέω να κάνω μια δοκιμή των αντοχών μου. Δε φαντάζομαι να κάνεις τίποτα και να δούμε τα βαγόνια του μετρό με 40άρια bogers…\n3/12/2010 at 11:07 am\nΚαι μια που μιλάτε για θερμοκρασίες ένας φίλος έφυγε εχθές από Κύπρο\nμε ++++ 28 βαθμούς !!!!!! και προσγειώθηκε Μόσχα στους\n– – – – – 25 βαθμούς !!!!!!!!\n3/12/2010 at 11:16 am\nΕλπίζω να μην ήταν με κοντομάνικο…


Αυτομαστιγωμάτα στον Πειραιά για την σιιτική γιορτή της Ασούρα – CU4.GR\nΓια ακόμη μία χρονιά, δεκάδες σιίτες Μουσουλμάνοι που κατοικούν στην Ελλάδα συγκεντρώθηκαν στον Πειραιά για την θρησκευτική γιορτή την Ασούρα, τη σημαντικότερη γιορτή των σιιτών μουσουλμάνων σε όλο τον κόσμο.\nΠρος τιμήν της επετείου του θανάτου του εγγονού του προφήτη Μοχάμεντ, ιμάμη Χουσεΐν, τον 7 αιώνα σε μάχη στο σημερινό Ιράν, οι πιστοί σιίτες μουσουλμάνοι σε όλο τον κόσμο – μόνο άνδρες – αυτομαστιγώνονται και ματώνουν, ως ένδειξη πίστης και θρήνου.\nΣτην Ελλάδα, η μουσουλμανική σιιτική Ασούρα γιορτάζεται από το 1978. Οι ίδιοι οι πιστοί υποστηρίζουν πως το αυτομαστίγωμα δεν τους το επιβάλλει η θρησκεία, αλλά το επιλέγουν οι ίδιοι προκειμένου να εκφράσουν τη βαθιά τους πίστη.


Πρόσληψη στους παιδικούς σταθμούς Λευκάδας – Ergasianews.gr\nΠρόσληψη στους παιδικούς σταθμούς Λευκάδας\nΤην πρόσληψη, με σύμβαση εργασίας ιδιωτικού δικαίου ορισμένου χρόνου, ενός (1) ατόμου για την υλοποίηση της Πράξης «ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ», στο πλαίσιο Ευρωπαϊκού Προγράμματος, στο Ν.Π.Δ.Δ. «ΠΑΙΔΙΚΟΙ – ΒΡΕΦΟΝΗΠΙΑΚΟΙ ΣΤΑΘΜΟΙ – ΠΑΙΔΕΙΑ – ΚΟΙΝΩΝΙΚΗ ΜΕΡΙΜΝΑ – ΑΘΛΗΤΙΣΜΟΣ – ΠΟΛΙΤΙΣΜΟΣ – ΠΕΡΙΒΑΛΛΟΝ ΔΗΜΟΥ ΛΕΥΚΑΔΑΣ», που εδρεύει στη Λευκάδα.\nΟι ενδιαφερόμενοι καλούνται να συμπληρώσουν την αίτηση με κωδικό ΕΝΤΥΠΟ ΑΣΕΠ ΣΟΧ.3 και να την υποβάλουν, είτε αυτοπροσώπως, είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή, είτε ταχυδρομικά με συστημένη επιστολή, στα γραφεία της υπηρεσίας μας στην ακόλουθη διεύθυνση: Ν.Π.Δ.Δ. Δήμου Λευκάδας «Παιδικοί – Βρεφονηπιακοί Σταθμοί – Παιδεία – Κοινωνική Μέριμνα – Αθλητισμός – Πολιτισμός – Περιβάλλον», Αντωνίου Τζεβελέκη και Υπ. Αθ. Κατωπόδη (Διοικητήριο), Τ.Κ. 31100 Λευκάδα, επικοινωνίας: 26453-60524). ταχυδρομικώς το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων.\nΠροηγούμενο 3 Δεκέμβρη η συγκέντρωση ΓΣΕΕ-ΑΔΕΔΥ στην πλατεία Κλαυθμώνος\nΕπόμενο Από 1η Ιανουαρίου η αναπροσαρμογή των διοδίων


Vodafone. 15 χρόνια δίπλα στην Εθνική Ομάδα Ποδοσφαίρου\nΤο μέλλον συναρπάζει.\nVodafone Match Day\nΗ Εθνική Ομάδα είχε διάθεση, πίεσε την Εσθονία σχεδόν σε όλη τη διάρκεια του αγώνα, αλλά δεν κατάφερε να φτάσει στο γκολ και ηττήθηκε 1-0 στο ΟΑΚΑ στο τελευταίο της παιχνίδι για το UEFA Nations League.\nΗ Ελλάδα είχε σαφή υπεροχή στο πρώτο ημίχρονο, πίεσε την Εσθονία και δημιούργησε αρκετές φάσεις που θα μπορούσαν να φέρουν το γκολ, όμως δεν κατάφερε να το πετύχει και κόντρα στη ροή του αγώνα στο 44' οι Εσθονοί σε μία αντεπίθεση όταν ο Ζενιόβ έκανε την κούρσα από αριστερά, πάσαρε στο κέντρο της άμυνας, ο Σάπινεν έκανε την προβολή και η μπάλα, αφού βρήκε στον Λαμπρόπουλο, κατέληξε στα δίχτυα του Βασίλη Μπάρκα.\nΣτο β' μέρος η Εθνική συνέχισε να πιέζει, είχε δοκάρι σε απευθείας εκτέλεση φάουλ του Φορτούνη στο 62', δημιούργησε φάσεις, όπως το ανάποδο ψαλίδι του Καρέλη στο 84'που απέκρουσε θεαματικά ο Λέμπετς, αλλά δεν κατάφερε να φτάσει στο γκολ και το 0-1 ήταν το τελικό αποτέλεσμα.\nΕλλάδα: Μπάρκας, Γιαννούλης, Λαμπρόπουλος, Παπασταθόπουλος, Μπακάκης (46' Τοροσίδης), Ζέκα, Σάμαρης, Μπουχαλάκης (71' Μάνταλος), Μασούρας (57' Φορτούνης), Μπακασέτας, Καρέλης.\nΕσθονία: Λέμπετς, Καμς, Ταμ, Βίχαμαν, Ζένιοβ (81' Πικ), Λέπιστου (68' Αντόνοβ), Σάπινεν (86' Ογιάμα), Λουτς, Καλάστε, Ντμιτρίεβ, Μπαράνοβ.


Ο Βασιλιάς Αρθούρος βασίλεψε στο ξεκίνημα του μεσαίωνα\nΔημοσιεύθηκε : - Αυγ 18, 2016\nΟ θρύλος του Βασιλιά Αρθούρου αποτελεί έναν από τους πλέον χαρακτηριστικούς μύθους της μεσαιωνικής Αγγλίας. Η Guinevere, το Camelot και οι Ιππότες της Στρογγυλής Τράπεζας συνθέτουν το ρομαντικό μεσαιωνικό περιβάλλον μέσα στο οποίο δρα και δοξάζεται ο θρυλικός Βασιλιάς.\nΊσως κάπου μέσα στις σελίδες της ιστορίας να κρύβεται το πραγματικό πρόσωπο του Αρθούρου και ίσως το φάντασμά του να πλανιέται σε κάποιο από τα ερειπωμένα κάστρα της Ουαλίας, στο μυθικό Camelot ή στο κρυμμένο στην ομίχλη, νησί Avallon.\nΑς αναζητήσουμε μαζί τον Αρθούρο σε μια εποχή πολέμων και μύθων.\nO Αρθούρος εμφανίζεται για πρώτη φορά σε κείμενο, τον 9ο αιώνα. Πρόκειται για το Historia Britonum (Η Ιστορία των Βρετανών), το οποίο αποδίδεται στον Ουαλό μοναχό Nennius. Σε αυτό το κείμενο ο Αρθούρος παρουσιάζεται ως ένας ισχυρός πολέμαρχος μεταξύ 5ου και 6ου αιώνα μ.Χ., που αποκρούει τους Σάξονες εισβολείς. Μάλιστα σε ένα κεφάλαιο περιγράφονται 12 μάχες στις οποίες ηγήθηκε ο Αρθούρος των Βρετανών. Η δεύτερη αναφορά για τον Αρθούρο υπάρχει στα Annales Cambriae (Χρονικά της Ουαλίας), έργο λίγο μεταγενέστερο του Historia Britonum, το οποίο περιέχει και χρονολογικά στοιχεία για τις μάχες του Αρθούρου. Οι ιστορικοί κατάφεραν να αναγνωρίσουν δύο από τις μάχες (Chester, Νότια Σκωτία) περίπου στο 450 μ.Χ., αλλά τα Χρονικά τοποθετούν την τελευταία μάχη (Σύγκρουση του Camlann) στο 539 μ.Χ. (ή 537 κατά μία άλλη άποψη). Αυτό σημαίνει ότι ο Αρθούρος έδρασε σε μία περίοδο εκατό και πλέον χρόνων, πράγμα απαράδεκτο.\nΟ λόγος που αναφέρθηκαν αυτά τα δύο κείμενα είναι ότι μαζί με την προφορική ουαλική παράδοση αποτέλεσαν την κύρια πηγή έμπνευσης για τον Geoffrey του Monmouth (Αρχιδιάκονος της Οξφόρδης) στη δικιά του εξιστόρηση των κατορθωμάτων του Αρθούρου. Επίσης, τα κείμενα του Geoffrey ήταν η βάση στην οποία στηρίχθηκαν μεταγενέστεροί του συγγραφείς (Robert Wace, Layamon) για να εμπλουτίσουν το θρύλο και με άλλα στοιχεία, όπως π.χ. η αναζήτηση του Ιερού Δισκοπότηρου και οι Ιππότες της Στρογγυλής Τραπέζης. Ωστόσο, υπήρχαν και συγγραφείς (Chretien de Troyes, Marie de France), οι οποίοι κινήθηκαν ανεξάρτητα από τις διηγήσεις του Geoffrey. Σε κάθε περίπτωση πάντως ο ιερέας έδωσε το έναυσμα για την ανάπτυξη της «αρθουριανής» λογοτεχνίας.\nΟ Geoffrey εξέδωσε το 1133 μ.Χ. το έργο του Historia Regum Britanniae (Ιστορία των Βασιλέων της Βρετανίας). Το έργο του ξεκινά από το 12ο αιώνα π.Χ., όπου σύμφωνα με έναν ουαλικό θρύλο το νησί της Βρετανίας αποικήθηκε από μετανάστες Τρώες υπό την ηγεσία του Βρούτου, αδερφού του Αινεία, από τον οποίο προήλθε και η λέξη «Βρετανία». Το βιβλίο συνεχίζει με την παρουσίαση των Βρετανών Βασιλέων (μεταξύ αυτών και ο Βασιλιάς Lear) των οποίων η γραμμή διαδοχής παραμένει αδιάσπαστη ακόμα και στην περίοδο της ρωμαϊκής κατοχής.\nΜετά την εγκατάλειψη της Βρετανίας από τους Ρωμαίους (410 μ.Χ.) ο Geoffrey παρουσιάζει τα γεγονότα που θα οδηγήσουν στην ανάληψη της εξουσίας από τον Αρθούρο. Η αποχώρηση των Ρωμαίων δημιουργεί κενό εξουσίας, το οποίο εκμεταλλεύεται ο Vortigern σφετεριζόμενος το θρόνο από τους νόμιμους διαδόχους (Aurelius Ambrosius, Uther Pendragon). Μάλιστα, προκειμένου να εδραιώσει τη θέση του καλεί σαξονικά φύλα να μεταναστεύσουν στη Βρετανία με αντάλλαγμα τις στρατιωτικές τους υπηρεσίες. Ωστόσο, ο Vortigern δεν μπορεί να ελέγξει τους Σάξονες οι οποίοι επιδίδονται σε καταστροφές. Ο Vortigern καταφεύγει στην Ουαλία, όπου ο Merlin προλέγει το χαμό του.\nΤην εξουσία αναλαμβάνουν αρχικά ο Aurelius Ambrosius και στη συνέχεια ο Uther Pendragon. Ο Αρθούρος αναφέρεται ως γιος του Uther και παρουσιάζεται ως ένα είδος σωτήρα από τη σαξονική λαίλαπα. Σύμφωνα με τον Geoffrey η σύλληψη του Αρθούρου έγινε στο κάστρο του Tintagel, όταν ο Uther «κοιμήθηκε» με την Igraine (ή Ygraine), αφού πήρε τη μορφή του συζύγου της, Gorlois, με τη βοήθεια του Merlin. O Αρθούρος ανέβηκε στο θρόνο σχετικά νέος και αφού κατανίκησε τους Σάξονες και τα συμμαχικά σε αυτούς φύλα (Πίκτοι και Σκώτοι) εισέβαλε και κατάκτησε και το νησί της Ιρλανδίας. Μετά από μία περίοδο ειρήνης, κατά τη διάρκεια της οποίας ο Αρθούρος παντρεύεται την Guinevere και δημιουργεί το οχυρό του στο Caerleon, εισβάλλει στη Γαλατία, την οποία προσθέτει στο βασίλειό του. Ακολουθεί ακόμα ένα διάστημα ειρήνης και ο Αρθούρος εκστρατεύει εκ νέου στη Γαλατία για να αντιμετωπίσει τον Ρωμαίο άρχοντα Lucius, αφήνοντας αντικαταστάτη στο θρόνο τον ανιψιό του Mordred. Ο Αρθούρος επικρατεί του Lucius στη Βουργουνδία αλλά πίσω στη Βρετανία ο Mordred σφετερίζεται το θρόνο και τη γυναίκα του Αρθούρου. Οι δύο αντίπαλοι πολεμούν στις όχθες του ποταμού Camel στην Κορνουάλη με τον Αρθούρο να σκοτώνει τον Mordred αλλά και ο ίδιος να τραυματίζεται σοβαρά. Ο Geoffrey στη διήγησή του μεταφέρει τον Αρθούρο στο Νησί του Avalon (Insula Avallonis) προκειμένου να θεραπευθεί. Η ονομασία του Avalon αποτελεί πιθανόν παράφραση της ουαλικής λέξης «Avallach» (Τόπος των Μήλων). Η βασιλεία του κατά τον Geoffrey κράτησε περίπου 25 χρόνια. Ο Geoffrey δεν αναφέρει τίποτα για το θάνατο του Αρθούρου, υιοθετώντας έτσι έναν ουαλικό θρύλο, σύμφωνα με τον οποίο αναμένεται η Επιστροφή του Βασιλιά. Κατά μία άλλη εκδοχή ο Αρθούρος πέθανε στη μάχη του Camlann και θάφτηκε στο Αβαείο του Glastonbury.\nΟ Geoffrey δεν είναι ιστορικός και δεν μπορούμε να βασιστούμε απόλυτα στα γραφόμενά του. Ωστόσο, οι ιστορίες που δημιουργεί δεν είναι εντελώς φανταστικές αλλά βασίζονται σε πραγματικά γεγονότα, τα οποία όμως μετασχηματίζει προσθέτοντας και δικά του στοιχεία, αλλάζοντας ονόματα και ανακατεύοντας τη χρονική αλληλουχία των γεγονότων. Ο ίδιος αναφέρει ότι τα στοιχεία του τα άντλησε από ένα παλιό βιβλίο του Walter, Αρχιδιακόνου της Οξφόρδης. Ωστόσο, το βιβλίο είναι μάλλον φανταστικό, από τη στιγμή που ο Geoffrey, μεταξύ άλλων, αναφέρει την παρουσία Νορμανδών στο στρατό του Αρθούρου. Οι Νορμανδοί εμφανίστηκαν στη Βρετανία μόλις τον 11ο αιώνα μ.Χ., 500 περίπου χρόνια από την εποχή του Αρθούρου.\nΗ παραπάνω διήγηση του Geoffrey περιέχει αρκετά φανταστικά στοιχεία, αλλά είναι σίγουρο ότι περιέχει και ψήγματα ιστορικής αλήθειας γύρω από ένα σημαντικό ηγεμόνα της Βρετανίας, που η λαϊκή παράδοση ονόμασε Αρθούρο. Δεν αποκλείεται σε αυτό το πρόσωπο να αποδόθηκαν κατορθώματα άλλων Βρετανών αρχόντων, εμπλουτίζοντας έτσι το θρύλο του πέρα από τα ανθρώπινα όρια. Πάντως σε κάθε περίπτωση θα πρέπει να ξεχάσουμε την εικόνα ενός Αρθούρου σε απαστράπτουσα πανοπλία, περιστοιχισμένο από κατάφρακτους ιππότες, που κατοικούν στο πανίσχυρο και μεγαλειώδες κάστρο του Camelot. Αυτές οι περιγραφές ταιριάζουν περισσότερο στην μεσαιωνική εποχή του Geoffrey και όχι στη ρημαγμένη Βρετανία του 5ου και 6ου αιώνα μ.Χ.\nΙστορικό πρόσωπο ή μύθος ο Βασιλιάς Αρθούρος;\narth2Στην προσπάθεια να αναγνωριστεί ο ιστορικός Αρθούρος έπρεπε πρώτα να προσδιοριστεί η χρονική περίοδος κατά την οποία υποτίθεται ότι έδρασε. Ο Geoffrey στο βιβλίο του σπανίως δίνει ημερομηνίες και αυτές δεν είναι πάντα αξιόπιστες. Ωστόσο, κάποια συμπεράσματα μπορούν να εξαχθούν από τα διάφορα πρόσωπα που παρουσιάζει να είναι σύγχρονα του Αρθούρου. Όταν αναφέρεται στη Ρωμαϊκή Αυτοκρατορία παρουσιάζει ένα δυτικό και ένα ανατολικό αυτοκράτορα, που μας παραπέμπει στην περίοδο από το 395 μέχρι το 476, οπότε και καταλύθηκε η Δυτική Ρωμαϊκή Αυτοκρατορία. Επίσης, στην περίοδο του Αρθούρου αναφέρει ότι επικεφαλής της Ανατολικής Ρωμαϊκής Αυτοκρατορίας ήταν κάποιος Λέων, που πιθανότατα ταυτίζεται με τον Λέοντα Α’ (457-474). Επιπλέον, αναφέρει ότι Πάπας στη Ρώμη την εποχή εκείνη ήταν ο Sulpicius. Έχοντας υπόψη την τάση του Geoffrey να μετασχηματίζει ονόματα μπορούμε να οδηγηθούμε στον Πάπα Simplicius (468-483). Όσον αφορά στο Lucius, που ο Geoffrey «χρήζει» δυτικό αυτοκράτορα υπάρχει ανακρίβεια αφού τέτοιο όνομα ή παρεμφερές δεν υπάρχει στη γραμμή διαδοχής των δυτικών αυτοκρατόρων. Ωστόσο, στα Χρονικά του Sigebert της Gembloux αναφέρεται ένας αυτοκράτορας ονόματι Lucerius, που ανέβηκε στην εξουσία για μόλις δύο χρόνια (469-470). Ο Geoffrey ως ιερέας θα μπορούσε να είχε εύκολη πρόσβαση σε αυτό το κείμενο και να πάρει τη συγκεκριμένη εγγραφή (αν και αναληθής) και κατά την πάγια τακτική του να μετατρέψει τον Lucerius σε Lucius.\nΌλα τα παραπάνω αποτελούν απλά ενδείξεις, υπάρχει όμως ένα διαπιστωμένο γεγονός το οποίο έρχεται να τα υποστηρίξει. Την περίοδο 469-470 ο Βρετανός Βασιλιάς εκστράτευσε στη Γαλατία ύστερα από πρόσκληση των Ρωμαίων. Πιο συγκεκριμένα το 467 ανήλθε στο δυτικό θρόνο ο Ανθέμιος έχοντας την υποστήριξη του Λέοντα Α’. Ο Ανθέμιος ανέλαβε την ανακατάληψη της Γαλατίας, της οποίας μεγάλο μέρος κατείχαν οι Βησιγότθοι, οι οποίοι ήδη έλεγχαν την περιοχή της σημερινής Ισπανίας. Στην προσπάθεια του αυτή ο Ανθέμιος ζήτησε τη βοήθεια του Βρετανού Βασιλιά (Riothamus), ο οποίος αποβιβάστηκε στη Γαλατία (469-470 μ.Χ.) με 12.000 στρατιώτες. Για τους Βρετανούς υπήρχε ένας πολύ σοβαρός λόγος για την ανάληψη στρατιωτικής δράσης, αφού στην περιοχή της Αρμορικής (σημερινή Βρετάνη) είχαν εγκατασταθεί μετανάστες Βρετανοί. Μετά από κάποιες μάχες βορείως του Λίγηρα, ο βρετανικός στρατός κινήθηκε προς την κεντρική Γαλατία. Όμως, ο Ρωμαίος Έπαρχος της Γαλατίας, Arvandus, δρώντας προδοτικά, προσπάθησε να φέρει σε συνεννόηση Βησιγότθους και Βουργουνδούς, ώστε να επιτεθούν στους Βρετανούς και να μοιραστούν ολόκληρη τη Γαλατία. Οι Βουργουνδοί έμειναν πιστοί στους Ρωμαίους, αλλά οι Βησιγότθοι αποφάσισαν να κινηθούν μόνοι τους και αφού απώθησαν τους Βρετανούς στην πόλη Bourges τους νίκησαν στη μάχη του Chateauroux. Ο Riothamus για να γλιτώσει εισήλθε στη Βουργουνδία. Η γραμμή της υποχώρησης καταλήγει στην πόλη της Avallon, μερικά χιλιόμετρα νότια της σημερινής Auxerre. Για την τύχη του Riothamus δεν υπάρχει καμία άλλη αναφορά.


[mywikipedia-epitropi] Εκδήλωση Mywikipedia στο Πάντειο | EMMANOYHΛ (ΜΑΝΩΛΗΣ) ΧΡΥΣΗΣ\nΚΑΤΑΣΤΗΜΑ ΟΠΤΙΚΩΝ ONLINE:\t[mywikipedia-epitropi] Εκδήλωση Mywikipedia στο Πάντειο\tΑγαπητές φίλες, αγαπητοί φίλοι,\nΘέλω να σας ενημερώσω πως ετοιμάζουμε την εκδήλωση για το myWikipedia στη Βιβλιοθήκη του Παντείου, σε συνεργασία με το Εργαστήριο Νέων Τεχνολογιών, για την Παρασκευή 16 Μαρτίου 2012. Κάθε βοήθεια από τους εμπειρότερους ώστε να οργανώσουμε όσο το δυνατόν αρτιότερα την εκδήλωση, είναι παραπάνω από ευπρόσδεκτη.\n_______________________________________________ Επιτροπή Υποστήριξης Πρωτοβουλίας Mywikipedia http://lists.ellak.gr/listinfo/mywikipedia-epitropi Εστάλη από την ασύρματή μου συσκευή BlackBerry®.\n—–Original Message—– From: Yannis Scarpelos Sender: mywikipedia-epitropi-bounces@ellak.gr Date: Fri, 24 Feb 2012 11:43:44 To: mywikipedia-panelladiki-epitropi Reply-To: mywikipedia-panelladiki-epitropi Subject: [mywikipedia-epitropi] Εκδήλωση Mywikiped ia στο Πάντειο\n_______________________________________________ Επιτροπή Υποστήριξης Πρωτοβουλίας Mywikipedia http://lists.ellak.gr/listinfo/mywikipedia-epitropi\nby Emmanuel Chrysis on 25/02/2012\nPosted by Emmanuel Chrysis on 25/02/2012\nΠροηγούμενο άρθρο[Νέο άρθρο] Fears for Iranian pastor facing execution | Christian News on Christian Today\tΕπόμενο άρθροFires of Holy Ghost Revival Burning in China – Dutch Sheets Takes Position at Christ For The Nations Institute – White House Condemns Pastor Youcef’s Execution Order\tΣχολιάστε\tΣχολιάστε Ακύρωση απάντησης\tΓράψτε το σχόλια σας εδώ....


Αμβρόσιος: Μια δυναμική διαμαρτυρία (βίντεο)\nΑρχική Αιγιάλεια Εκκλησιαστικά Αμβρόσιος: Μια δυναμική διαμαρτυρία (βίντεο)\nΤην Πέμπτη 18η Οκτωβρίου, λοιπόν, η επίσημη έναρξη του Συνεδρίου με θέμα: «Οι φιλελεύθεροι θεσμοί του Αγώνος της Ελληνικής Επαναστάσεως». Την ομιλία θα τιμήσει με την παρουσία του ο Εξοχώτατος κ.κ. Προκόπης Παυλόπουλος, Πρόεδρος της Ελληνικής Δημοκρατίας.\nΣχετική διαμαρτυρία είχεν αποστείλει προς την Ιερά Σύνοδο Για την παράλειψη αυτή ὁ Ποιμενάρχης μας έχει δια–μαρτυρηθεί με αναφορά του προς την Ιερά Σύνοδο ήδη από της 9ης Αυγούστου τρ. έτους, όταν δηλ. γνωστοποιήθηκε το Πρόγραμμα των εορταστικών εκδηλώσεων. Επειδή στο διάβημα εκείνο δεν έτυχε κάποιας απαντήσεως μέχρι σήμερα, αποφάσισε πρώτον μεν να μη παρευρεθεί στη μεθαυριανή εορταστική εκδήλωση και δεύτερον, με νεώτερη αναφορά του προς την Διαρκή Ιερά Σύνοδο (Δ.Ι.Σ.), να γνωστοποιήσει τους λόγους της μη συμμετοχής του στις εργασίες του Ζ΄ Διεθνούς Συνεδρίου, δηλ. την διαμαρτυρία του Το έγγραφο αυτό σας παρουσιάζουμε παρακάτω.\nΠανοσιολ. Ἀρχιμ. π. Εὐσέβιον Σπανόν, Καθηγούμενον τῆς Ἱερᾶς Μονῆς Ἁγίας Λαύρας,\nἈξιότιμον κ. κ. Γεώργιον Λαζουρᾶν, Δήμαρχον Καλαβρύτων,\nἈξιότιμον κ. κ. Ἀθανάσιον Παναγόπουλον, Δήμαρχον Αἰγιαλείας,\nΚυρίαν Βάναν Μπεντεβῆ, Φιλόλογον-ἱστορικόν, Πρόεδρον τῆς Ι.Λ.Ε.Α., ΕΝΤΑΥΘΑ,\nΠροηγούμενο άρθροΚαταγραφή δικαιωμάτων άρδευσης από το Δημοτικό Δίκτυο Άρδευσης των ΔΕ Συμπολιτείας – Ερινεού\nΕπόμενο άρθροΑγιασμός στον ραδιοφωνικό σταθμό τής Ιεράς Μητροπόλεώς μας «Διακονία και Μαρτυρία»


Ασκαρδαμυκτί: Το οικονομικό δράμα της χώρας...\nΑναρτήθηκε από Ασκαρδαμυκτί στις 8/20/2009 04:16:00 μ.μ.\nΣόρυ παίδες που ενώ σας είχα υποσχεθεί "μπουρδελότσαρκα", ανέβασα πολιτικό ποστάκι!\nΑλλά μήπως κι αυτό δεν είναι μια "μπουρδελότσαρκα υπό ευρεία έννοια";\nΠέμ Αυγ 20, 05:06:00 μ.μ.\nΤο θέμα είναι τώρα τι γίνεται..\nτο παρελθόν, πέρασε..\nη κρίση ήρθε και μας ισοπέδωσε..\nπροσεχώς τα χειρότερα..\nυγ: την μπουρδελότσαρκα μας την έκανες πάντως..\nΠέμ Αυγ 20, 09:10:00 μ.μ.\nΔεν έχουμε και πολλές επιλογές! Προπονούμαστε για τις κάλπες...\nΠρέπει, όμως, να κάνουμε μια αναγκαία διάκριση: άλλο η διεθνής κρίση που έπληξε την παγκόσμια οικονομία κι άλλο η δημοσιονομική κατάρρευση την οποία υπέστησαν μόνο τρεις χώρες της Ευρώπης: Ουγγαρία, Λετονία και Ελλάδα.\nΤο γεγονός ότι τα έξοδα του κράτους έχουν ήδη υπερβεί κατά 20% τα προϋπολογισθέντα, ότι ο φοροεισπραχτικός μηχανισμός έχει ουσιαστικά παραλύσει, ότι ο εξωτερικός δανεισμός τους 5 πρώτους μήνες του έτους έχει ήδη υπερβεί το ποσό που είχε προϋπολογιστεί για όλο τον χρόνο κλπ κλπ... δεν οφείλονται στη διεθνή κρίση, αλλά στην ανικανότητα της κυβέρνησης να συγκροτήσει και να υλοποιήσει έναν στοιχειωδώς ρεαλιστικό προϋπολογισμό.\nΓια να μην αναφερθώ στα αλλοπρόσαλλα και εν πολλοίς αλληλοαναιρούμενα φορολογικά και οικονομικά μέτρα που κάθε τρεις και λίγο ανακοινώνονται...\nΠέμ Αυγ 20, 09:34:00 μ.μ.\nωστε είσαι Σιμητικός?\nΠέμ Αυγ 20, 10:00:00 μ.μ.\nΜαλεράκο, μην πας να μου τη βγεις από αριστερά!\nΓιατί εσύ ψήφισες Σιμήτη ενώ εγώ ποτέ!\nΠάντως, για να είμαστε ειλικρινείς, το έργο του Σιμήτη και την περίοδο μετά το 1985 και μετά το 1994 υπήρξε σημαντικό για την ανόρθωση της οικονομίας μας, γεγονός που αναγνωρίζεται πλέον και από τους αντιπάλους του.\nΒέβαια, και ο Σιμήτης, όπως και όλοι οι σοσιαλδημοκράτες σε Ευρώπη και Αμερική, ακολούθησαν νεοφιλελεύθερες συνταγές. Αλλά με\nαυτό θα ασχοληθούμε σε επόμενο ποστ...\nΠέμ Αυγ 20, 10:25:00 μ.μ.\nΑααα τώρα θυμήθηκα. Για να μη λέω ψέματα, Σιμήτη ψήφισα μόνο στις ευρωεκλογές του 1999!\nΠέμ Αυγ 20, 10:26:00 μ.μ.\nπολύ καλή ανάλυση φίλε μου και μάλιστα πρώτη φορά σε διαβάζω οτι το ΠΑΣΟΚ έκανε κάτι κακό. Αυτό πρέπει να λέγεται πρόοδος. :)\nΠέμ Αυγ 20, 11:35:00 μ.μ.\nΑυτή και αν δεν είναι μπουρδελότσαρκα.\nΗ κυβέρνηση των αγροφυλάκων ξεπέρασε στα οικονομικά και την χειρώτερη όλων των εποχών ,αυτή του Μητσοτάκη.\nΗ πολιτική είναι θέμα προθέσεων των πολιτικών και κυρίως ικανοτήτων.\nΥποψιαζόμασταν τις προθέσεις με αυτά που λέγαν , τις ικανότητες τις βλέπουμε στο πετσί μας.\nΤώρα τρομάζουμε με τις ικανότητες γιατί είδαμε και προθέσεις σε στιλ Βουλγαράκη , περί τα οικονομικά , που ακόμα κοσμεί τα έδρανα.\nΠέμ Αυγ 20, 11:45:00 μ.μ.\nΓιώργο, νομίζω πως υπάρχει ο καιρός της κριτικής, ο καιρός της αυτοκριτικής και ο καιρός της μάχης!\nΑν αυτά αρχίσουμε να τα μπερδεύουμε, τότε θα χάσουμε τη μάχη!\nΑπό πέρυσι το καλοκαίρι, κι ενώ ο Καραμανλής, βάσει γκάλοπ, ήταν μακράν ο καταλληλότερος, και η παράσταση νίκης της Ν.Δ. άγγιζε το 99%, ήμουν ο μόνος και ο πρώτος μπλόγκερ που άρχισε να φωνάζει: "διώξτε τους, καταστρέφουν την οικονομία, βουλιάζουν τη χώρα"!\nΤότε ήταν μια "περίοδος μάχης". Και στη μάχη, όπως θα θυμάσαι κι απ' τον στρατό, δεν κάνουμε αυτικριτική ούτε φιλοσοφούμε. Απλά πυροβολούμε!\nΤώρα τα πράγματα άλλαξαν. Η κυβέρνηση καταρρέει, ο βασιλιάς αποκαλύφθηκε πόσο γυμνός είναι, το ΠΑΣΟΚ έρχεται στην εξουσία.\nΤώρα χρειάζεται και η κριτική και η αυτοκριτική για να μην γίνουν τα λάθη τα παλιά και να βγούμε κι απ΄ αυτό το αδιέξοδο...\nΠαρ Αυγ 21, 10:35:00 π.μ.\nΠρωτόγονε, θα συμφωνήσω πως η οικονομική κατάρρευση της χώρας που ζούμε είναι ένα συνδυασμός ανικανότητας και κακών προθέσεων του Καραμανλή και των συνεργατών του.\nΠολύ σωστά επεσήμανες πως δεν μπορεί να καταρρέουν τα δημοσιονομικά κι η κυβέρνηση να συγκροτεί ειδικό σώμα αγροφυλάκων για να βολέψει τους άεργους 50ρηδες νεοδημοκράτες.\nΟύτε επιτρέπεται να διορίζει δεκέδες χιλιάδες στο δημόσιο, στους δήμους και στη ΔΕΗ μόνο και μόνο για να μειώσει την ανεργία (αυτή είναι η επίσημη δικαιολογία).\nΜα αυτές είναι "συνταγές Σοβιετικής Ένωσης" που όλοι είδαμε που οδήγησαν...\nΧιλιάδες τα παραδείγματα σκόπιμης οικονομικής κακοδιαχείρισης. Θυμάστε πέρυσι που ο Καραμανλής έδωσε 500 εκατ. ευρώ στους φιλικούς στη ΝΔ αγρότες της Θεσαλίας ως "αποζημιώσεις" για αγροτικές ζημιές που δεν έγιναν; Τώρα που η Ε.Ε. θα μας επιβάλει πρόστιμα γι' αυτό άλλα 500 εκατ., η συνολική ζημιά φτάνει το 1 δις ευρώ! Πώς θα έρθει μετά ο κάθε Καραμανλής να πείσει εμένα να μην φοροδιαφύγω, να είμαι συνεπής στις υποχρεώσεις μου και να δείξω κατανόηση στην επιβολή νέων φόρων;\nΠαρ Αυγ 21, 10:43:00 π.μ.\nρε φίλε διαβάζοντας σε μου ήρθε μια σκέψη. Πως το βλέπεις να καταφέρναμε λέει εμείς οι Έλληνες στις εκλογές να τους δίναμε ένα όμορφο δώρο στους πολιτικούς μας.\nΓια σκέψου λέει να έπαιρναν\nΠαρ Αυγ 21, 10:48:00 π.μ.\nΩραία θα ήταν να τους κάναμε μια τέτοια πλακίτσα! χαχα\nΌμως, δυστυχώς, επειδή οι εκλογές δεν είναι παιχνίδι για παραλίες, αλλά αφορούν άμεσα και τις ζωές μας, καλό θα ήταν να αποφεύγουμε τέτοιου είδους πλακίτσες που σε τελική ανάλυση εμάς θα βλάψουν!\nΜε ένα τέτοιο, ή ανάλογο, εκλογικό αποτέλεσμα θα συνέβαιναν δύο τινα!\n- είτε θα προέκυπτε κυβέρνηση συνεργασίας, που με τα σημερινά δεδομένα θα κατέληγε σε φιάσκο "αλα κυβέρνσης Ζολώτα" το 1989\n- είτε θα ακολουθούσαν άμεσες εκλογές οπότε ο λαός, φοβούμενος την ακυβέρνησιά θα έδινε σε κάποιο από τα κόμματα συντριπτική πλειοψηφία.\nΣυμπέρασμα: στις παρούσες πολιτικές συνθήκες η μόνη ρεαλιστική λύση είναι η αυτοδύναμη κυβέρνηση του ΠΑΣΟΚ. Στις επερχόμενες εκλογές πρέπει, κατά τη γνώμη μου, να:\nα) συντριβεί η Ν.Δ., παίρνοντας ποσοστό μικρότερο κι από εκείνο του 1981.\nβ) το ΠΑΣΟΚ να διαθέτει τουλάχιστον 155 έδρες\nγ) να συντριβεί η σημερινή ηγεσία του Σύριζα που αλαζωνικά απέρριπτε κάθε εκλογική συνεργασία. Αυτό θα έδινε τη δυνατότητα αλλαγής ηγεσίας, που με προοπτική τουλάχιστον τριετίας θα διαμόρφωνε τις προϋποθέσεις για μια επόμενη κυβέρνηση συνεργασίας ΠΑΣΟΚ-ΣΥΝ.\nΠαρ Αυγ 21, 10:58:00 π.μ.


REVIEW:Burial rites by Hannah Kent.(Read th Map:Αυστραλια) – cherrybookish's Blog\nContemporary · review\nREVIEW:Burial rites by Hannah Kent.(Read th Map:Αυστραλια)\nJuly 15, 2015 November 13, 2015 cherrybookish\nΗ Αγκνες καταδικάστηκε σε θανατο δια αποκεφαλισμου,θα ειναι η τελευταια γυναικα που θα καταδικαστει σε θανατο στην Ισλανδια.Η ζωη στην κοιλαδα Vatnsdalur του 19ου αιωνα ειναι πολυ δύσκολη.Για μια υπηρέτρια σαν και την Αγκνες δεν υπαρχουν πολλες ευκαιριες,εως καθολου.\nΠαρατημένη απο μια μητερα που δεν εχει και την καλύτερη φημη,με εναν πατερα που δεν ενδιαφέρθηκε ποτε για εκεινη,ενα παιδι εκτος γαμου,το μελλον της ηταν μαυρο σαν την νυχτα.Γυρνοντας απο φαρμα σε φαρμα,προσφέροντας τις υπηρεσιες της με ανταλαγμα ενα πιάτο φαι και ενα ζεστο κρεβάτι καταλήγει στην δούλεψη του Ναταν,για τον φονο του οποιου θα καταδικαστεί.\nΜιας και δεν υπάρχει καποιος χωρος να κρατησουν την φυλακισμένη μέχρι να ερθει η ωρα της εκτελεσης,μια οικογένεια αναγκαζεται να την φιλοξενήσει στην φαρμα της.Ενας ιερεας διορίζεται ώστε να την προετοιμάσει για τον επικείμενο θανατο της και προσπαθει να την κανει να του ανοιχτεί. Ετσι σιγα-σιγα και ενω η Αγκνες βοηθαει την οικογενεια στις δουλειες,αποκτώντας και μια κοντινή σχεση μαζι τους,μας διηγείται την ιστορία της.\nΗ Hanna Kent εκανε ενα εξαμηνο μαθήματα στην Ισλανδια οπου και εμαθε για την Agnes Magnusdottir.Για καποιο λογο η ιστορια της κολλησε και αποφασισε να κανει ενδελεχή ερευνα να μαθει οσα πιο πολλα μπορεί για εκεινη,ετσι γεννηθηκε το Burial Rites(εθιμα ταφης).Αν και ειναι το πρωτο της βιβλιο ειναι ξεκαθαρο οτι ειναι πολυ ταλαντούχα,το πλέξιμο των λέξεων οδηγησε σε πολυ ομορφες προτασες που με την σειρα τους οδηγησαν και σε παραγραφους γεματες συναισθηματα.Οι χαρακτηρες ηταν ολοι αληθοφανεις και καλογραμμενοι,με τις καλες τους πτυχες αλλα και με τα κακα χαρακτηριστικα τους να ειναι μπροστά σου για κριτική. Ευτυχως η συγγραφεας δεν διαλεγει σε ποιους να δώσει το φωτοστέφανο και αφηνει εσενα να κρινεις ποιος ή ποια αξίζει την αγαπη σου.’Η το μισος,αναλογως για ποιον χαρακτηρα μιλάμε.\nΑν και κατα την ταπεινη μου γνώμη το βιβλιο ειναι καπως “στεγνο”,χωρις δραματοποιημενες εκρηξεις με σκοπο να σε “σοκαρουν” μου αρεσε γιατι δεν ενιωσα λες και βρισκομαι σε ενα rollercoaster.Ενιωσα αυτο που ηθελε,πιστεύω, η συγγραφεας.Μια σιωπηλή στεναχωρια ως προς την ηρωιδα μας αλλα και θυμο για τις αδικίες της ζωης.\nΗ Ισλανδια φαινεται ωραια χωρα,σίγουρα ομως δεν θα επιζουσα σε τετοιο κλίμα.Η ζωη των αγροτών εκεινων των εποχών μοιάζει με ενα συνεχες μαρτυριο και αυτο το περιβάλλον χαριζει μια μουντιλα στην ιστορια που της ταιριαζει.Θα το προτεινα σαν ενα πιο χειμωνιατινο διαβασμα,διπλα στο τζάκι με τον αερα να απειλει να ξεριζώσει το σπιτι και το χαμομηλάκι να αχνιζει στην κούπα διπλα σου.\nPrevious Post Review:All the light we cannot see by Anthony Doerr.\nNext Post Away.\n7 thoughts on “REVIEW:Burial rites by Hannah Kent.(Read th Map:Αυστραλια)”\nΑν και δεν το έχω διαβάσει ακόμα, πες μου ότι δεν είναι σαν την ταινία dogville! 😳\nΔεν την εχω δει…Αλλα δεν εχει τιποτα περιεργο.Ξέρεις εξ αρχης οτι η ηρωιδα πεθαίνει.Δεν έχει ας πουμε σασπενς,απλά μαθαινεις για την ζωη της.\nΑ! Οκ, από αυτή τη σκοπιά ίσως έχει ένα ενδιαφέρον.\nΝαι μην φανταστεις οτι ειναι κανενα αριστουργημα.Ξεχασα να αναφερω οτι ψιλό απογοητεύτηκα. Ακουγα μονο υπέροχα σχολια,και ναι μεν ηταν καλο αλλα ΟΧΙ και τόσο.\nPingback: Wrap up/Τι διαβασα τον μηνα που περασε | cherrybookish's Blog\nPingback: Τι διαβασα το 2015. | cherrybookish's Blog\nPingback: Review: Το άλλο πρόσωπο της Γκρέις από την Μάργκαρετ Ατγουντ. – cherrybookish's Blog\nΑγαπημένα Non Fiction (μη λογοτεχνικά) βιβλία!\nReview: The house of impossible beauties από τον Joseph Cassara.\nReview: Σπίτι απο φύλλα (House of Leaves) από τον Mark Z. Danielewski.\nReview: Call me by your name από τον André Aciman.\nReview: Αύγουστος από τον John Williams.\ncherrybookish on Αγαπημένα Non Fiction (μη λογο…\npote-pote tin kiriak… on Αγαπημένα Non Fiction (μη λογο…\ncherrybookish on Review: Σπίτι απο φύλλα (House…\nfantra13 on Review: Σπίτι απο φύλλα (House…\nMy facebook pagw\nView cherrybookish_jojo’s profile on Instagram


Καβάλα: Αυτοκίνητο με 8 παράνομους μετανάστες «έφυγε» από τον δρόμο - thasos.news\nΣυνελήφθη το πρωί της Κυριακής (29-5-2022), στην επαρχιακή οδό Σιδηροχωρίου – Φωλιάς Καβάλας, από αστυνομικούς της Διεύθυνσης Αστυνομίας Καβάλας, ένας ημεδαπός διακινητής, ο οποίος προωθούσε στο εσωτερικό της χώρας μη νόμιμους μετανάστες.\nΑναλυτικότερα, αστυνομικοί του Τμήματος Τροχαίας Καβάλας εντόπισαν ακινητοποιημένο ένα ΙΧΕ αυτοκίνητο να έχει εκτραπεί εκτός οδοστρώματος και στο σημείο βρέθηκε και συνελήφθη ένας διακινητής και 8 μη νόμιμοι μετανάστες τους οποίους μετέφερε παράνομα στην ενδοχώρα. Όλοι οι διακινούμενοι και ο διακινητής μεταφέρθηκαν στο νοσοκομείο Καβάλας για παροχή πρώτων βοηθειών.


Ο Αγιος Κοσμάς ο Αιτωλός.Η Βακτηρία των Σκλάβων, το Καύχημα των Αιτωλών. - ΤΡΙΑΝΤΑΦΥΛΛΟΥ Β. ΚΩΝΣΤΑΝΤΙΝΟΣ\nΑρχική > Θεολογία > Βίοι Αγίων - Συναξάρια - Αγιολόγια > Μελέτες - Άρθρα - Δοκίμια > Ο Αγιος Κοσμάς ο Αιτωλός.Η Βακτηρία των Σκλάβων, το Καύχημα των Αιτωλών.\nΟ Αγιος Κοσμάς ο Αιτωλός.Η Βακτηρία των Σκλάβων, το Καύχημα των Αιτωλών.\nΤΡΙΑΝΤΑΦΥΛΛΟΥ Β. ΚΩΝΣΤΑΝΤΙΝΟΣ\n€18,56 €16,70 (-10,00%)\nΚωδικός βιβλίου: 22213\nΑφιέρωμα στο βίο και το έργο του ισαποστόλου και εθνοϊερομάρτυρα Αγίου Κοσμά του Αιτωλού, με πλήθος τεκμηρίων : οι περιοδείες, οι διδαχές, οι επιστολές και οι Προφητείες του «ΠατροΚοσμά». Ακολουθία και Παρακλητικός Κανόνας.\nΗ Καταγωγή και ο Βίος του πατροΚοσμά\t11\nΠρώτη Περιοδεία\t25\nΔευτέρα Περιοδεία\t29\nΤρίτη Περιοδεία\t34\nΤετάρτη Περιοδεία\t39\nΤο Μαρτύριον\t45\nΔιδαχή Α'\t53\nΔιδαχή Β '\t75\nΔιδαχή Γ'\t83\nΔιδαχή Δ'\t96\nΔιδαχή Ε'\t115\nΔιδαχή ΣΤ'\t125\nΔιδαχή Ζ'\t133\nΔιδαχή Η'\t154\nΔιάφορα παραδείγματα\t167\nΈνας Άγιος πού πονά για μας 223\nΓυναικεία Ι. Μ. του αγ. Κοσμά στο Μ. Δένδρον Θέρμου\t243\nΠανηγυρική ασματική ακολουθία\nΜέγας Εσπερινός\t259\nΚανών Παρακλητικός\t281\n1 Ο Αγιος Κοσμάς ο Αιτωλός.Η Βακτηρία των Σκλάβων, το Καύχημα των Αιτωλών. - ΤΡΙΑΝΤΑΦΥΛΛΟΥ Β. ΚΩΝΣΤΑΝΤΙΝΟΣ


Το Πασχαλινό Τουρνουά Χάντμπολ στο Αμύνταιο με τη συμμετοχή του ΑΟΑ Καστοριάς (φωτογραφίες) – Φούιτ.gr\nΤο Πασχαλινό Τουρνουά Χάντμπολ στο Αμύνταιο με τη συμμετοχή του ΑΟΑ Καστοριάς (φωτογραφίες)\nστα Αθλητικά, Δυτική Μακεδονία, Καστοριά, Κοζάνη, φωτορεπορτάζ 4 Απριλίου 2018 06:58\nΠραγματοποιήθηκε χθες Τρίτη 3/4 στο ΔΑΚ Αμυνταίου η φάση των ομίλων του Πασχαλινού τουρνουά χάντμπολ Παγκορασίδων, που διοργανώνει το τμήμα Handball του Α.Π.Σ. «Ελπίδων» Αμυνταίου, με αρωγό του Δήμου Αμυνταίου.\nΟι Κατασκηνώσεις “ΕΛΑΙΩΝΕΣ”\nΤο Φροντιστήριο Ξένων Γλωσσών “ΚΟΡΥΦΗ”\nΤα Παιδικά – Βαπτιστικά “PETIT”\nΕΛΠΙΔΕΣ ΑΜΥΝΤΑΙΟΥ – Α’\nΕΛΠΙΔΕΣ ΑΜΥΝΤΑΙΟΥ – Β’\nΑΘΛΗΤΙΣΜΟΣ αμυνταιο Δυτική Μακεδονία ΚΑΣΤΟΡΙΑ ΧΑΝΤΜΠΟΛ\t2018-04-04\nΛέξεις-κλειδιάΑΘΛΗΤΙΣΜΟΣ αμυνταιο Δυτική Μακεδονία ΚΑΣΤΟΡΙΑ ΧΑΝΤΜΠΟΛ


AIDAstella ┃ Τρέχουσα τοποθεσία και θέση της AIDA Cruises\nΤρέχουσα τοποθεσία και θέση της AIDAstella\nΠού είναι αυτή τη στιγμή η τρέχουσα θέση της AIDAstella;\nΔείτε την τρέχουσα τοποθεσία του AIDAstella. Η θέση του AIDAstella μπορεί να προσδιοριστεί με ακρίβεια από τους χάρτες του VesselFinder και της MarineTraffic. Έτσι, είστε πάντα καλά ενημερωμένοι, πού βρίσκεται το αγαπημένο σας πλοίο.\nΑναθεώρηση και προδιαγραφές AIDAstella


17. Προγραμματισμός και ανάπτυξη λογισμικού για τη χρήση στοχαστικών μοντέλων αξιοπιστίας συστημάτων | Πανεπιστήμιο Αιγαίου
Μεταπτυχιακό Δίπλωμα Μηχανικών Οικονομίας και Διοίκησης
μέσω Έρευνας\n17. Προγραμματισμός και ανάπτυξη λογισμικού για τη χρήση στοχαστικών μοντέλων αξιοπιστίας συστημάτων\nΤο συγκεκριμένο ερευνητικό μεταπτυχιακό αντικείμενο του προγράμματος ΜΕΔΜΟΔΕ του ΤΜΟΔ, περιλαμβάνει αρχικά τη μελέτη των κατάλληλων στοχαστικών διαδικασιών που χρησιμοποιούνται στη μοντελοποίηση της αξιοπιστίας και της διαθεσιμότητας συστημάτων και εν συνεχεία τον προγραμματισμό και την ανάπτυξη λογισμικού για τη χρήση της κατάλληλης διαδικασίας για τη μοντελοποίηση του εκάστοτε συστήματος λαμβάνοντας υπόψη τα χαρακτηριστικά του. Το λογισμικό θα σχεδιαστεί έτσι ώστε να απεικονίζει τα κατάλληλα διαγράμματα για την περιγραφή της λειτουργίας του συστήματος και στη συνέχεια να υπολογίζει με τη χρήση κατάλληλων ρουτίνων μετρά αξιοπιστίας, διαθεσιμότητας και απόδοσης.\nΟ/Η μεταπτυχιακός/ή φοιτητής/τρια που θα επιλεγεί θα πρέπει να έχει γνώσεις προγραμματισμού αλλά και βασικές γνώσεις θεωρίας πιθανοτήτων, στοχαστικών διαδικασιών και βελτιστοποίησης. Ο/Η φοιτητής/τρια θα πραγματοποιεί την έρευνά του και παράλληλα θα έχει τη δυνατότητα να παρακολουθεί ένα μάθημα ανά εξάμηνο κατόπιν εισήγησης της τριμελούς επιτροπής. Τα προτεινόμενα μαθήματα είναι: α) Μεθοδολογίες Επιχειρησιακής Έρευνας (Α’ εξάμηνο) και γ) Υπολογιστικές Μέθοδοι Λήψης Αποφάσεων (Β’ εξάμηνο).\nΣτο πλαίσιο της έρευνάς του/της θα μελετήσει τις στοχαστικές διαδικασίες που χρησιμοποιούνται στην μελέτη αξιοπιστίας συστημάτων όπως τα Μαρκοβιανά και ημι-Μαρκοβιανά μοντέλα, τα μέτρα αξιοπιστίας, διαθεσιμότητας και απόδοσης που χρησιμοποιούνται στη σχετική βιβλιογραφία και θα ξεκινήσει ανάπτυξη ρουτίνων για τους υπολογισμούς που απαιτούνται στη μελέτη αξιοπιστίας συστημάτων, με στόχο ως το τέλος του 1ου εξαμήνου να πραγματοποιήσει τη πρώτη έκθεση/ παρουσίαση προόδου. Στο τέλος του 2ου εξαμήνου αναμένεται να έχει ολοκληρωθεί η ανάπτυξη του λογισμικού ώστε να γίνει η 2η έκθεση/ παρουσίαση προόδου (η οποία επίσης θα βαθμολογηθεί κατά τα ισχύοντα στο πρόγραμμα). Θα ακολουθήσει η συγγραφή της τελικής μεταπτυχιακής εργασίας και η υποστήριξη της ενώπιον της επιτροπής κατά το 3ο εξάμηνο με στόχο το τελικό αποτέλεσμα να παρουσιαστεί σε ελληνικό ή διεθνές συνέδριο του χώρου. Σε περίπτωση καθυστέρησης στην ολοκλήρωση των δημοσιεύσεων στα προτεινόμενα συνέδρια, θα επιδιωχθεί δημοσίευση σε περιοδικό ή κεφάλαιο σε βιβλίο.